ДХХ: Қорақалпоғистон Республикаси, Тошкент шаҳри ва Фарғона вилоятларида гиёҳвандлик воситалари савдосига қарши тезкор тадбирлар ўтказилди Ўзбекистон янгиликлари\nЎзбекистон, Тошкент – Batafsil.uz.Давлат хавфсизлик хизматининг Қорақалпоғистон Республикаси бўйича бошқармаси ходимлари томонидан ўтказилган тезкор тадбирда Тўрткўл туманида яшовчи, 1988 й.т. шахс Самарқанд шаҳридан Нукус шаҳрига 2 кг 10 гр. “героин” моддасини олиб келиб, харидорга 90 минг АҚШ долларига сотаётган вақтида қўлга олинди. Маълум бўлишича, мазкур гиёҳвандлик воситаси тожикистонлик наркокуръер томонидан мамлакатимиз ҳудудига ўтказилган.\nБу йўналишда ДХХ Тошкент шаҳар бўйича бошқармаси ходимлари ҳам божхона ва ички ишлар органлари билан ҳамкорликда бир нечта тезкор тадбирлар ўтказишди.\nЖумладан, Учтепа туманида яшовчи, 1964 й.т. муқаддам гиёҳвандлик воситалари билан боғлиқ жиноят содир этганлиги учун судланган шахснинг яшаш хонадони белгиланган тартибда кўздан кечирилганда, уйнинг шифт қисмига яшириб қўйилган 1 кг 924 гр. “опий” моддаси борлиги аниқланиб, процессуал тартибда расмийлаштириб олинди. Таъкидлаш лозимки, ушбу ажал оғуси учинчи шахслар томонидан Тожикистон Республикасидан келтирилган. Шунингдек, хонадонда тегишли ҳужжатлари бўлмаган 1 дона пневматик пистолет ҳам борлиги маълум бўлди.\nУчтепа туманида кузатилган бошқа бир ҳолатда Тожикистондан айланма йўллар билан ўтказилган наркотик моддаларни Тошкент шаҳрига олиб келиб сотиш билан шуғулланган, Сурхондарё вилоятида туғилган 3 нафар шахснинг ноқонуний фаолиятига чек қўйилиб, улардан 943 гр. “гашиш” моддаси процессуал тартибда расмийлаштириб олинди.\nБундан ташқари, Қирғизистон Республикасидан ноқонуний йўллар билан мамлакатимиз ҳудудига ўтказилган наркотик моддалар ва кучли таъсир қилувчи дори воситалари ҳам аниқланди.\nЖумладан, Фарғона вилоятининг Фарғона туманида яшовчи, 1976 ва 1997 йилларда туғилган икки фуқаро келаётган “Ласетти” русумли автотранспорт воситаси пойтахтимизга кираверишдаги “ШАРҚ” ЙПХ масканида тўхтатилиб, кўздан кечирилганда, автомашина салонида 939 гр. “гашиш” моддаси борлиги аниқланди ҳамда тегишли тартибда расмийлаштириб олинди.\nДХХ ходимлари томонидан Божхона қўмитасининг Тошкент шаҳар бошқармаси билан ҳамкорликда ўтказилган тезкор тадбирда Тошкент шаҳрида яшовчи, 1977 ва 1995 йилларда туғилган 2 фуқаро Чилонзор туманида харидорга 560 дона “Регапен” ҳамда 100 дона “Тропикамид” кучли таъсир қилувчи дори воситаларини 26 млн. сўмга сотаётган вақтларида қўлга олинди.\nШунингдек, уларнинг шериги, 2002 й.т. шахс ҳам ушланиб, унинг вақтинча яшаш хонадонидан 1540 дона “Регапен”, 630 дона “Тропикамид” ҳамда 30 дона “Селофен” кучли таъсир қилувчи дори воситалари ўрнатилган тартибда олиб қўйилди.\nДХХ Фарғона вилояти бўйича бошқармаси ходимлари ҳам божхона ва ички ишлар органлари билан биргаликда тезкор тадбирлар ўтказишди.\nЖумладан, “Фарғона-Наманган” йўналишида ҳаракатланаётган, 1990 й.т. шахс бошқарувидаги автомашина Ёзёвон тумани ҳудудида тўхтатилиб, кўздан кечирилди. Натижада, унинг салон қисмида мамлакатимизда муомаласи чекланган наркотик моддалар туркумига кирувчи 1920 дона “Трамадол” дори воситаси, шунингдек, дорихоналарда шифокор рецепти асосида сотилиши лозим бўлган 4704 дона “Регапен” ва 150 дона “Тропикамид” кучли таъсир қилувчи дори воситалари борлиги аниқланди.\nЯна бир ҳолатда “Қувасой-Тошкент” йўналишида ҳаракатланаётган автомашина “Наманган” ЙПХ масканида тўхтатилиб кўздан кечирилганда, унда Қувасой шаҳрида яшовчи, 1997 й.т. шахсга тегишли 840 дона “Регапен” ва 240 дона “Тропикамид” кучли таъсир қилувчи дори воситалари борлиги маълум бўлди ҳамда процессуал тартибда олиб қўйилди.


Фан мавзулари маълумотларини бошқариш\nФан мавзуларини яратиш\nФан мавзуларини кафедра мудири ёки фанга бириктирилган ўқитувчи томонидан шакллантирилиши мумкин. Фан мавзуларини шакллантириш учун дарс жадвали тизимга киритилган бўлиши шарт.\nФан мавзуларини шакллантириш Fanlar bazasi / Fan mavzusi менюси орқали амалга оширилади (1-расм).\n1-расм. Фанлар рўйхати\nФан мавзуларини шакллантириш учун фанлар рўйхатидан фанни танланг. Натижада мавзуларни шакллантириш ойнаси пайдо бўлади. Фан мавзуларини шакллантириш учун машғулот турини танланг ва мавзу номини киритинг (2-расм).\nФан мавзулари киритилгандан сўнг Saqlash тугмаси босилади. Натижада фан мавзулари рўйхатида яратилган фаннинг мавзулари пайдо бўлади (2-расм).\n2-расм. Мавзуни шакллантириш\nЯратилган фан мавзуларини тизимнинг фанлар рўйхати ойнасида ҳам кўриш мумкин. Бунда фан тури бўйича мавзулар тўлиқ киритилган бўлса мавзу сони яшил рангда пайдо бўлади, масалан Ma’ruza [30/30], агар мавзулар тўлиқ киртилмаган бўлса мавзулар сони қизил рангда бўлади, масалан Seminar [30/2] (3-расм).\n3-расм. Фанлар рўйхати\nКафедрада фанлар кўп бўлса фанни маъсул ўқитувчига бириктирилади. Ўқитувчи ўзининг профили орқали фан мавзуларини шакллантириши мумкин.\nФанни ўқитувчига бириктириш фанлар рўйхати ойнасидаги Xodim устунидан Not Set ёзувини танланг (3-расм). Натижада фанга ходимни бириктириш ойнаси пайдо бўлади. Ходимни бириктириш учун ходимни танлаш майдонидан ходимни танланг (4-расм).\n4-расм. Ходимни бириктириш\nХодим танлангандан сўнг сақлаш тугмасини танланг. Натижада Xodim устунида танланган ўқитувчининг Ф.И.Ш. пайдо бўлади (3-расм).\nХодим бириктирилгандан сўнг фан мавзуларини шакллантириш имкони танланган ўқитувчи профилида пайдо бўлади.\nФан мавзусини тахрирлаш\nФан мавзусини тахрирлаш учун фанлар рўйхатидан тегишли фан номига сичқонча билан босилади. Натижада фан мавзуларини тахрирлаш ойнаси очилади. Ушбу ойнадан фан мавзуси танланса фан мавзуси маълумотлари тахрирлаш майдонларига юкланади (2-расм).\nТахрирлаш ойнасидан бирор бир таҳрирлаш амалини бажаринг ва Saqlash тугмасини танлаш орқали фан мавзуларини сақланг.\nФан мавзусини ўчириш\nЯратилган фан мавзусини ўчириш учун фанлар рўйхатидан тегишли фан номига сичқонча билан босилади. Натижада фан мавзуларини тахрирлаш ойнаси очилади. Ушбу ойнадан фан мавзуси танланса фан мавзуси маълумотлари тахрирлаш майдонларига юкланади ва тахрирлаш ойнасидан O’chirish тугмаси босилади (2-расм).\nЭслатма. Агар тизимда фан мавзусига боғланган маълумотлар шаклланган бўлса у холда тизим фан мавзусини ўчиришга рухсат бермайди. Бундай ҳолларда фан мавзусини ўчириш учун дастлаб унга боғланган маълумотларни ўчириш зарур.


12:21 / 12.07.2016\nЎзбекистон 2020 йил охирларига қадар мева ва сабзавот маҳсулотларини ишлаб чиқаришни икки баробар кўпайтирмоқчи. Бу ҳақида республика бош вазири Шавкат Мирзияевнинг сўзларига асосланиб, Sputnik хабар қилди.\nМирзияевнинг маълум қилишича, мамлакатнинг қишлоқ хўжалик сектори йилига 16 миллион тонна атрофида мева ва сабзавотлар етиштиради. Эндиликда бу кўрсаткични 32 миллион тоннадан кам бўлмаган даражага кўтариш керак. Бош вазирнинг фикрича, замонавий совутиш ускуналарининг яратилиши ишлаб чиқаришнинг ошишига туртки бўлади. Бугунги кунда Ўзбекистонда умумий қуввати 800 минг тонна бўлган мева ва сабзавот маҳсулотларини сақлаш марказлари фаолият кўрсатмоқда. 2016 йил охирига қадар умумий қуввати 100 минг тоннадан ортиқ бўлган 197та совутиш камералари қўшимча эксплуатацияга киритилади.\n"Ўзбекистонда ички ва ташқи бозорларни сифатли мева- сабзавотлар билан таъминловчи 160дан ортиқ фермер хўжаликлари фаолият юритмоқда. Банкларнинг 5 фоиздан кўп бўлмаган имтиёзли кредитлари уларга ривожлантириш ишларини давом эттириш имконини беради", - дея маълум қилди Мирзияев.\n2015 йил якунларига кўра, Ўзбекистонда мева ва сабзавотларни ишлаб чиқариш ҳажми 6,7 фоизга ошиб, 12,6 миллион тоннани, полиз экинлари - 5,9 фоизга ошиб, 1,8 миллион тоннани, узум етиштириш - 11,4 фоизга ошиб, 1,56 миллион тоннани ташкил қилди.


ТАЪЛИМ ЖАРАЁНИДА ИНТЕРФАОЛ МЕТОДЛАРНИ ҚЎЛЛАШ БЎЙИЧА М.АБДУРАХИМОВАНИНГ ТАВСИЯНОМАЛАРИ – Chet tillarini o'qitishga ixtisoslashtirilgan davlat umumta'lim maktab-internati veb sayti\nBosh sahifa/O`QITUVCHILARGA/Metodik tavsiyalar/ТАЪЛИМ ЖАРАЁНИДА ИНТЕРФАОЛ МЕТОДЛАРНИ ҚЎЛЛАШ БЎЙИЧА М.АБДУРАХИМОВАНИНГ ТАВСИЯНОМАЛАРИ\nТАЪЛИМ ЖАРАЁНИДА ИНТЕРФАОЛ МЕТОДЛАРНИ ҚЎЛЛАШ БЎЙИЧА М.АБДУРАХИМОВАНИНГ ТАВСИЯНОМАЛАРИ\n0 347 11 minutes read\nТАЪЛИМ ЖАРАЁНИДА ИНТЕРФАОЛ МЕТОДЛАРНИ ҚЎЛЛАШ БЎЙИЧА М.АБДУРАХИМОВАНИНГ\n– таълим самараси юқорироқ бўлган ўқиш-ўрганиш;\n– таълим олувчининг юқори даражада рағбатлантирилиши;\n– илгари орттирилган билимнинг ҳам эътиборга олиниши;\n– ўқиш шиддатини таълим олувчининг эҳтиёжига мувофиқлаштирилиши;\n– таълим олувчининг ташаббускорлиги ва масъулиятининг қўллаб-қувватланиши;\n– амалда бажариш орқали ўрганилиши;\n– икки тарафлама фикр-мулоҳазаларга шароит яратилиши.\n“Ақлий ҳужум” методи – бирор муаммо бўйича таълим олувчилар томонидан билдирилган эркин фикр ва мулоҳазаларни тўплаб, улар орқали маълум бир ечимга келинадиган методдир. “Ақлий ҳужум” методининг ёзма ва оғзаки шакллари мавжуд. Оғзаки шаклида таълим берувчи томонидан берилган саволга таълим олувчиларнинг ҳар бири ўз фикрини оғзаки билдиради. Таълим олувчилар ўз жавобларини аниқ ва қисқа тарзда баён этадилар. Ёзма шаклида эса берилган саволга таълим олувчилар ўз жавобларини қоғоз карточкаларга қисқа ва барчага кўринарли тарзда ёзадилар. Жавоблар доскага (магнитлар ёрдамида) ёки «пинборд» доскасига (игналар ёрдамида) маҳкамланади. “Ақлий ҳужум” методининг ёзма шаклида жавобларни маълум белгилар бўйича гуруҳлаб чиқиш имконияти мавжуддир. Ушбу метод тўғри ва ижобий қўлланилганда шахсни эркин, ижодий ва ностандарт фикрлашга ўргатади.\n“Ақлий ҳужум” методининг тузилмаси\n“Кичик гуруҳларда ишлаш” методи – таълим олувчиларни фаоллаштириш мақсадида уларни кичик гуруҳларга ажратган ҳолда ўқув материалини ўрганиш ёки берилган топшириқни бажаришга қаратилган дарсдаги ижодий иш.\n“Кичик гуруҳларда ишлаш” методи қўлланилганда таълим берувчи бошқа интерфаол методларга қараганда вақтни тежаш имкониятига эга бўлади. Чунки таълим берувчи бир вақтнинг ўзида барча таълим олувчиларни мавзуга жалб эта олади ва баҳолай олади.\nДавра столининг тузилмаси\nЁзма давра суҳбатида ҳам стол-стуллар айлана шаклида жойлаштирилиб, ҳар бир таълим олувчига конверт қоғози берилади. Ҳар бир таълим олувчи конверт устига маълум бир мавзу бўйича ўз саволини беради ва “Жавоб варақаси”нинг бирига ўз жавобини ёзиб, конверт ичига солиб қўяди. Шундан сўнг конвертни соат йўналиши бўйича ёнидаги таълим олувчига узатади. Конвертни олган таълим олувчи ўз жавобини “Жавоблар варақаси”нинг бирига ёзиб, конверт ичига солиб қўяди ва ёнидаги таълим олувчига узатади. Барча конвертлар айлана бўйлаб ҳаракатланади. Якуний қисмда барча конвертлар йиғиб олиниб, таҳлил қилинади. Қуйида “Давра суҳбати” методининг тузилмаси келтирилган .\n“Давра суҳбати” методининг тузилмаси\n“Ишбоп ўйин” методи – берилган топшириқларга кўра ёки ўйин иштирокчилари томонидан тайёрланган ҳар хил вазиятдаги бошқарувчилик қарорларини қабул қилишни имитация қилиш (тақлид, акс эттириш) методи ҳисобланади.\nЎйин фаолияти бирон бир ташкилот вакили сифатида иштирок этаётган иштирокчининг ҳулқ-атвори ва ижтимоий вазифаларини имитация қилиш орқали берилади. Бир томондан ўйин назорат қилинса, иккинчи томондан оралиқ натижаларга кўра иштирокчилар ўз фаолиятларини ўзгартириш имкониятига ҳам эга бўлади. Ишбоп ўйинда роллар ва ролларнинг мақсади аралашган ҳолда бўлади. Иштирокчиларнинг бир қисми қатъий белгиланган ва ўйин давомида ўзгармас ролни ижро этишлари лозим. Бир қисм иштирокчилар ролларини шахсий тажрибалари ва билимлари асосида ўз мақсадларини белгилайдилар. Ишбоп ўйинда ҳар бир иштирокчи алоҳида ролли мақсадни бажариши керак. Шунинг учун вазифани бажариш жараёни индивидуал-гуруҳли ҳарактерга эга. Ҳар бир иштирокчи аввал ўзининг вазифаси бўйича қарор қабул қилади, сўнгра гуруҳ билан маслаҳатлашади. Ўйин якунида ҳар бир иштирокчи ва гуруҳ эришган натижаларига қараб баҳоланади. Қуйида “Ишбоп ўйин” методининг тузилмаси келтирилган .\n“Ишбоп ўйин” методининг тузилмаси\n“Ролли ўйин” методи – таълим олувчилар томонидан ҳаётий вазиятнинг ҳар хил шарт-шароитларини саҳналаштириш орқали кўрсатиб берувчи методдир.\n“Ролли ўйин” методида таълим берувчи таълим олувчилар ҳақида олдиндан маълумотга эга бўлиши лозим. Чунки ролларни ўйнашда ҳар бир таълим олувчининг индивидуал характери, хулқ-атвори муҳим аҳамият касб этади. Танланган мавзулар таълим олувчиларнинг ўзлаштириш даражасига мос келиши керак. Ролли ўйинлар ўқув жараёнида таълим олувчиларда мотивацияни шакллантиришга ёрдам беради. Қуйида “Ролли ўйин” методининг тузилмаси келтирилган.\n“Баҳс-мунозара” методи – бирор мавзу бўйича таълим олувчилар билан ўзаро баҳс, фикр алмашинув тарзида ўтказиладиган ўқитиш методидир.\n“Муаммоли вазият” методи – таълим олувчиларда муаммоли вазиятларнинг сабаб ва оқибатларини таҳлил қилиш ҳамда уларнинг ечимини топиш бўйича кўникмаларини шакллантиришга қаратилган методдир.\n“Муаммоли вазият” методи учун танланган муаммонинг мураккаблиги таълим олувчиларнинг билим даражаларига мос келиши керак. Улар қўйилган муаммонинг ечимини топишга қодир бўлишлари керак, акс ҳолда ечимни топа олмагач, таълим олувчиларнинг қизиқишлари сўнишига, ўзларига бўлган ишончларининг йўқолишига олиб келади. «Муаммоли вазият» методи қўлланилганда таълим олувчилар мустақил фикр юритишни, муаммонинг сабаб ва оқибатларини таҳлил қилишни, унинг ечимини топишни ўрганадилар.\n“Лойиҳа” методи – бу таълим олувчиларнинг индивидуал ёки гуруҳларда белгиланган вақт давомида, белгиланган мавзу бўйича ахборот йиғиш, тадқиқот ўтказиш ва амалга ошириш ишларини олиб боришидир. Бу методда таълим олувчилар режалаштириш, қарор қабул қилиш, амалга ошириш, текшириш ва хулоса чиқариш ва натижаларни баҳолаш жараёнларида иштирок этадилар. Лойиҳа ишлаб чиқиш якка тартибда ёки гуруҳий бўлиши мумкин, лекин ҳар бир лойиҳа ўқув гуруҳининг биргаликдаги фаолиятининг мувофиқлаштирилган натижасидир. Бу жараёнда таълим олувчининг вазифаси белгиланган вақт ичида янги маҳсулотни ишлаб чиқиш ёки бошқа бир топшириқнинг ечимини топишдан иборат. Таълим олувчилар нуқтаи-назаридан топшириқ мураккаб бўлиши ва у таълим олувчилардан мавжуд билимларини бошқа вазиятларда қўллай олишни талаб қиладиган топшириқ бўлиши керак.


БМТ ҳузуридаги Наркотикларни назорат қилиш қўмитаси Афғонистонда наркотиклар борасидаги вазият кескин ёмонлашаётганини билдирди.\nҚўмита тақдим этган йиллик ҳисоботда айтилишича, Афғонистонда ноқонуний равишда кўкнори етиштириш кўлами ўтган йилга нисбатан 59 фоиз ошган ва рекорд даражага етган.\n“2005 йилга солиштирилганда Афғонистонда кўкнори етиштириш кўлами кенгайган. Бу, ўз навбатда, қўшни давлатларга ҳам таъсир этган, чунки афғон кўкнорисидан олинган маҳсулотлар, жумладан, героин мазкур давлатлар орқали Европанинг сердаромад бозорларига юборилмоқда”, - деди қўмита вакили Бейт Ҳамонд.\nҚўмита маълумотига кўра, айни пайтда жаҳонда наркотик моддаларни истеъмол қилиш бўйича Эрон биринчи ўринни эгаллаб турибди. 2006 йил мобайнида эса Марказий Осиё давлатларида ҳам гиёҳвандлик моддаларини истемол қилиш ва наркотрафик кўрсаткичлари ошиб борган.


Польшалик боғбонлар бу мавсумда олма ҳосили уч баробар ортишини тахмин қилишмоқда • EastFruit\nБош саҳифа › Янгиликлар › Польшалик боғбонлар бу мавсумда олма ҳосили уч баробар ортишини тахмин қилишмоқда\nПольшалик боғбонлар бу мавсумда олма ҳосили уч баробар ортишини тахмин қилишмоқда\nМуаллиф: EastFruit 17 Авг 21 17 Авг 21 022\nПольшалик олма етиштирувчилар об-ҳаво шароити бир қанча муаммолар келтириб чиқарганига қарамай, бу мавсумда ҳосил ўтган йилга нисбатан уч баробар ортишини башорат қилишмоқда.\nПольшадаги Sarafruit компанияси соҳиби Муҳаммад Мараваннинг фикрига кўра, олмани ўта эҳтиёткорлик билан парваришлаш бу мавсумда осон кечмади.\n«Бу йилги мавсумда олма етиштириш Польшада ҳақиқатан ҳам қийин бўлди, чунки, об-ҳаво доимий ўзгариб турди, ёмғир ҳам, намлик ҳам дарахтларга таъсир қилди. Олма ҳосилига салбий таъсир кўрсатадиган замбуруғ ва бошқа касалликларга қарши курашишимиз керак бўлди. Биз дарахтларга интенсив ишлов бериш йўли билан уларни ҳимоялашга муваффақ бўлдик. Умуман олганда, бу осон иш эмас эди. Польшанинг баъзи ҳудудлари дўлга ҳам дуч келди, лекин агар биз, Польшадаги олма ҳосили ҳақида умумий тарзда гапирадиган бўлсак, жуда яхши ҳажмни тахмин қилмоқдамиз ва у албатта, ўтган мавсумдагидан кўпроқ бўлади”. Муҳаммад Мараваннинг сўзларидан ушбу иқтибосни FreshPlaza келтирди.\nSarafruit соҳибининг сўзларига кўра, агар бўлажак ҳосил ҳажми ҳақида гапириладиган бўлса, бу ўтган йилгидан уч баравар кўп бўлади. «Дарахтнинг гуллаш даврида об-ҳаво жуда яхши эди ва бу мавсумда ҳарорат ўзгариши туфайли олмалар дарахтдан тўкилмади. Aйтганимдек, дўл баъзи туманларга таъсир кўрсатди, лекин бу Польшанинг айрим ҳудудларигагина тегишли муаммо эди. Aгар ҳозир боғларда жуда яхши ўсаётган навларга назар ташлайдиган бўлсак, Гала, Голден, Айдаред навларини алоҳида тилга олиш мумкин, дейди Муҳаммад Мараван.\nАйтишича, унинг компанияси учун олма мавсуми сентябрнинг иккинчи ўн кунлигидан бошланади.\nSarafruit соҳиби, шунингдек, экспорт бозорида жорий мавсум оралиғида талаб сақланиб турганини қайд этди: “Экспорт ҳақида гапирадиган бўлсак, апрель ойида компаниямизга олма бўйича талаб тўхтади. Бироқ, бироз вақт ўтиб, сўровлар яна кела бошлади. Компаниямиз сиёсати шундайки, май ойида олма экспорт қилинмайди. Биз қўшимча контейнер ташиш орқали мижозларимизга ёрдам беришга ҳаракат қилдик, лекин буни бироздан кейин тўхтатдик, чунки, совутиш камерасида анча вақт турган олма сифати яхши бўлишига ишончимиз комил эмас эди.\nЎтган мавсумда сифат, айниқса, мавсум охирида муаммо бўлган ва мен бу мавсумда ҳам шунга ўхшаш ҳолатни кутяпман. Бу ёзда олманинг бир қисмини иккинчи сортга айлантирган дўлдан ҳимояланиш жуда қийин бўлди. Шунга қарамай, боғбонлар олманинг энг яхши навларини ҳимоялаш учун астойдил ҳаракат қилишди”, – дея хулоса қилди Муҳаммад Мараван.\nФАО ва Ўзбекистон 10 миллион долларлик иккита грант лойиҳасини ишга туширади


ХТВ: Тошкентдаги 81 та мактабга қўшимча квота бўйича қабул бошланмади\nХалқ таълими вазирлиги Тошкент шаҳридаги 81 та умумий ўрта таълим мактабларига қўшимча квота асосида қабул бошланмаганлигини маълум қилади, дея хабар беради вазирлик матбуот хизмати.\nЭслатиб ўтамиз, Вазирлар Маҳкамасининг 2019 йил 7 июндаги қарори билан “Болаларни давлат умумий ўрта таълим муассасаларига қабул қилиш бўйича давлат хизматлари кўрсатишнинг маъмурий регламенти” тасдиқланган. Маъмурий регламентга мувофиқ, Тошкент шаҳридаги 81 та умумий ўрта таълим мактабларининг 1-синфига болалар бириктирилган микроҳудуд бўйича қабул қилинмоқда.\nЖамоатчилик таклифи асосида Халқ таълими вазирлиги Адлия вазирлиги билан биргаликда маъмурий регламентга ўзгартириш киритиш тўғрисидаги қарор лойиҳасини тайёрлади. Ушбу лойиҳа кенг жамоатчилик муҳокамасига қўйилди. Қарор лойиҳаси қўшимча квота асосида қабул тартибини белгилаб беради, шу билан бирга пуллик қабул тартибини бекор қилишни таклиф этмоқда.\nМазкур ҳужжат Вазирлар Маҳкамаси томонидан қабул қилинганидан сўнг, Тошкент шаҳридаги 81 та умумий ўрта таълим мактабларига қўшимча квота асосида қабул очилади.\nАйни пайтда 81 та мактабга қабул асосий квота асосида амалга оширилмоқда. 81 та таълим муассасасидан ташқари, яъни рўйхатга киритилмаган республикамиздаги бошқа мактабларда қабул давом этмоқда.\nТошкент шаҳридаги 81 та мактабларда қўшимча квоталар бўйича қабул бошланиши билан боғлиқ янгиликлар Халқ таълими вазирлиги томонидан расмий веб сайти (www.uzedu.uz), ижтимоий тармоқлардаги саҳифалари (@uzedu) ва оммавий ахборот воситаларида эълон қилиниши маълум қилинган.\n10 Июл 2020 3391\n10 Июл 2020 2968\n14 Июл 2020 2686\n9 Июл 2020 2618\n22 Июл 2020 2144\n20 Июл 2020 2044\n24 Июл 2020 1373\n14 Июл 2020 1161


Ноябрь ойида терма жамоамиз Австралияда йиғин ўтказади ва у ерда Жанубий Корея ҳамда Ливан терма жамоалари билан ўртоқлик учрашуви ўтказиб қайтади.\nДекабрь ойида эса Купер шогирдлари Туркияда йиғин ўтказади. 15 декабрдан 29 декабрга қадар давом этадиган йиғинда ҳам ўртоқлик учрашувлари ўтказиш режалаштирилган.\nТерма жамоамиз 2 январда Бирлашган Араб Амирликларига учиб кетади ва Осиё Кубогига сўнгги тайёргарликни шу ерда олиб боради. Қитъа чемпионатидаги биринчи ўйинни эса вакилларимиз 9 январь куни Уммонга қарши ўтказади.


«Норвич» АПЛ 3-тури доирасидаги «Челси»га қарши баҳсда ютқазди, аммо бу жамоа ҳақида ҳамон илиқ фикрлар билдирилмоқда. Аниқроғи, клуб етакчиси - Теэму Пукки ҳақида. 29 ёшли финляндиялик ҳужумчи ўтган мавсум Чемпионшипнинг энг яхши тўпурари бўлганди, энди эса ажойиб стартни намойиш этди - 3та ўйинда 5та гол. «Ёши ўтиб қолган» футболчининг АПЛда бундай муваффақиятга эришиши - камёб ҳодиса. Мисол сифатида «Лестер»даги Жейми Вардини кўрсатиш мумкин. Аммо Пуккининг ҳолатида унинг нега айнан ҳозир ўзини кўрсатаётгани икки карра тушунарсизроқ.\n«Челси» кўригида бўлган, топ-клубларга мустаҳкам ўрнаша олмаган\nТеэму Пукки ҳақида билишимиз керак бўлган энг муҳим нарса - у фаолияти давомида юқори даражада ўйнаш учун жуда кўплаб имкониятларга эга бўлган. Ҳаммаси 2006 йили бошланди: 16 ёшли Пукки ёшлар жамоасида ўйнаб юрган кезлари уни «Челси» скаути Флемминг Берг пай-қаб қолган. Аммо бу клубда финн билдирилган ишончни оқламади.\n«Португалияда ўтказилган турнирда унинг Финляндия термаси (U-17)даги ўйинларини кузатдим ва Пуккида нимадир борлигини сездим, - дейди Берг. - У ҳақда «Челси»дагиларга айтдим, кўрикдан ўтиши учун бир ҳафта ажратишди, аммо бундай синовдан ўтишга ҳали жуда эрта экан шекилли».\n«Жуда эрта» - Пуккининг бутун фаолиятидаги шиор. Чунки «Челси»дан кейин «Севилья»га борди ва у ерда катталар даражасида фақат битта ўйин ўтказиб, сўнгра Финляндияга қайтди. 2011 йили эса Европа бўйлаб учинчи имкониятга эга бўлиб, «Шальке» билан шартнома тузди.\n«Пукки йўқ, байрам ҳам йўқ». «Шальке»даги муваффақиятсизлик\nГерманиялик ишқибозлар Пукки фамилиясининг таржимасини тезда аниқлаштиришди - «Санта». Айнан шу сабабли ҳазилнамо «хештег» пайдо бўлди - «Пукки йўқ, байрам ҳам йўқ». Бу эса финляндиялик футболчининг ҳужумдаги беқарор ўйини устидан кулишга тенг эди.\nТеэмунинг «Шальке»даги статистикаси чиндан ҳам ажойиб эмас: 37та ўйинда 8та гол. Аммо деярли барча ўйинларни у захира ўриндиғида бошлаган. Бунга сабаб ўша кезлари немис клубида Рауль ва Хунтелаар сингари ҳужумчилар тўп суришарди. Ҳар икки юлдуз форвардлар «Шальке»нинг қимматбаҳо ва машҳур футболчилари ҳисобланишарди. Пуккининг вазифаси захирадан майдонга тушиб, ўйинни кучайтириш эди. Орадан икки йил ўтиб финн яна Европа топ-5лигасини тарк этди.\nХалоскор ролида - Даниэль Фарке\n«Норвич»нинг ҳозирги бош мураббийи 2010 йили «Боруссия Дортмунд»-нинг иккинчи жамоасига устозлик қилганди. Бир неча йил ўтиб, Фарке Чемпионшипда «Норвич»га ҳужумчи танлаётганда, «Шальке»да ўйнаган кезлари кўпчилик томонидан мазах қилинган финни ҳам эслади.\n«Албатта, уни эслаб қолгандим, - дейди Фарке. - Ўшанда унинг ўйини менга ёққанди, «Шальке»дан кейинги фаолиятини кузатиб бордим ва у билан шартнома тузиш имкониятидан фойдаландим. Ўйлашимча, бу бежиз эмасди! Ўшанда Германияда ҳозиргидек диққатини жамлай олмаганди, аммо унинг ишга ёндашуви менга ёққанди».\nПукки беш йил ичида ҳар тарафлама ўзгарди: узунсоч маллавойдан соқолли жангчига айланди. Унинг фаолиятидаги бурилиш Даниянинг «Брондбю» жамоасида рўй берди, у ерда 130та ўйинда 55та гол урди. Дарвоқе, уни мазкур клубга бир пайтлари «Челси»га тавсия қилган скаут Флемминг Берг чақирганди.\nPenalti.uz блогида. Еврофутболда йўқолиб қолган "Габигол" яна катта саҳнада\nБундан 2 йил аввал у кетганди


7 июнгача Xiaomi ва Redmi смартфонларини янада арзон олиш имкони бор! - Terabayt.Uz\nXiaomi корпорацияси Россиядаги расмий сайти орқали турли айрим маҳсулотларини арзон сотиб келмоқда. Унинг навбатдаги акцияси «Июнь чегирмалари» деб номланган ва 7 июнга қадар давом этади.\nЎҚИНГ: Xiaomi Mi Band 5 билагузуги қачон тақдим қилинади?\n«Июнь чегирмалари» акцияси доирасида ишлаб чиқарувчи ўз маҳсулотлари учун 3000 рублгача борувчи чегирмалар ваъда қилмоқда. Шунингдек, баъзи товарлар харидида ҳадялар ҳам қўшиб беради.\nМасалан, Xiaomi Mi Note 10 Pro смартфони сотиб олаётиб, Mi Body Composition Scale 2 ақлли тарозисини рамзий 1 рубль эвазига қўлга киритиш мумкин (алоҳида ҳолида бу гаджет 2 490 рубль туради). Яқиндагина чиққан Redmi Note 9S харидида эса 2000 рубллик чегирмадан ташқари, Redmi Power Bank портатив аккумуляторини совғага олиш имкони бор.\nЎҚИНГ: Ўта арзон Redmi 9A ва Redmi 9’дан ташқари Redmi 9C ҳам тайёр: батафсил хусусиятлари ва нархлари\n4 июндан бошлаб эса Redmi Note 9 Pro харид қилаётиб, Mi Band 4 фитнес-билагузугини атиги 1 рублга олиш мумкин бўлади. Ўша кундан Xiaomi Mi 10 флагмани харидорларига компания улкан саховат кўрсатяпти: алоҳида ҳолида 19 660 рубллик Redmi Note 8 Pro смартфонини совға қилишади!\nАкция доирасида Redmi Note 8T смартфони учун 3 799 рубллик, Redmi Note 8 Pro учун эса – 3 минг рубллик чегирмалар эълон қилинган. Шунингдек, бошқа русумлардаги смартфонларга, Xiaomi экотизимининг чангютгичдан тортиб чемодангача бўлган турли вакиллари учун чегирмалар амал қилади.\nДемак, айни дамда Россияда бўлиб турган мухлисларимиз расмий сайтдаги тегишли саҳифага мана бу ҳавола орқали ўтиб, чегирмалардан фойдаланишлари мумкин. Агар яқинларингиздан кимдир айни дамда шу мамлакатда бўлса – бу янгиликни уларга етказиб қўйсангиз ҳам бўлади.\nЎҚИНГ: Xiaomi аллақачон иккита смартфонига глобал барқарор MIUI 12 тарқатяпти!\n#Redmi #Xiaomi #акция #андроид смартфон #нархлар


Kutubxona - Bill Pronzini. Iqror (hikoya) / Kiril\nSiz shu sahifadasiz: Bill Pronzini. Iqror (hikoya) / Kiril\nМуаллифБилл Пронзини Асар номиИқрор (ҳикоя)\nТуркумларКутубхона  Xалқлар - Жаҳон/Америка адабиёти Бўлимлар - Сараланмаган  Муаллифлар - Билл Пронзини  Услуб - Наср Шакл - Ҳикоялар Ёзув - Кирил\nТилЎзб ТаржимонДилшодбек Асқаров Ҳажм19KBБезатишUzgen (admin@kutubxona.com) Қўшилган2011/07/16 Манбаhttp://www.ziyouz.com/index...\nLotin yozuvda Билл Пронзини\nПолитсияда ўтган йигирма йиллик фаолиятим давомида турли хил қотиллик қуролларини кўрганман. Уларни санаб саноғига етиш қийин. Аммо Филип Эшерни ўлдиришган қуролдан ортиқроқ даҳшатли буюмни ҳали кўрмагандим. Бу инсон бош чаноғи эди!\nМен сигарет чекканча учта девори шифтгача жавонлар билан қопланган кенг хонани кўздан кечирдим. Иккита жавон чарм муқовалари ўнгиб кетган жилд-жилд китобларга тўла бўлиб, унчалик қизиқиш уйғотмасди. Учинчи жавон эса Мексика ва Марказий Америка халқлари санъатига бағишланганди: идишлар, сопол ва ёғоч ҳайкалчалар, қуроллар... Жавон ёнида катта ёзув столи жойлашган бўлиб, Эшерга тегишли турли хил маълумотномалар бетартиб ётар, рўпарада яна битта стол бўлиб, унинг устида ёзув машинкаси ва диктофондан бошқа ҳеч нарса йўқ эди. Агар вазият бошқача бўлганида мен хонадаги қадимий буюмларни астойдил томоша қилган бўлардим, аммо айни пайтда менда бундай фикр йўқ эди. Ҳар қалай боши мажақланган жасад ва қонга беланган бош чаноғи-мудҳиш манзара. -Агар ўз кўзим билан кўрмаганимда бунга ишонмаган бўлардим,-минғирлади Крейн.\nБиз хонадан Марказий Америка халқлари музейининг бўлимини эслатадиган меҳмонхонага чиқдик. Эшик олдида бир политсиячи тиббиёт эксперти ва шерифни кутиб турар, яна бир политсиячи эса хона бурчагидаги диван ёнида у ёқдан бу ёққа бориб-келарди. Диванда эса тиззаларини қучганча Дуглас Фелконер-кулранг шим ва тўқ кўк рангли кўйлак кийган озғин, қирқ ёшлардаги киши ўтирарди. У тўғрига қараганча шишалари қалин кўзойнаги остидаги кўзларини пирпиратар ва кўриниши беозор эди. Аммо ярим соат олдин айнан у политсияга қўнғироқ қилиб, Филип Эшерни ўлдирганини айтганди. Унинг гапига шубҳа қилишга ҳожат йўқ эди, чунки ўнг кафти ва кўйлаги енгида қон доғлари қотиб қолганди. У марҳумнинг шахсий котиби бўлиб ишлар ва шаҳарнинг энг нуфузли ҳудудларидан бирида жойлашган испанча услубдаги Эшернинг мана шу ҳашаматли вилласида турарди. Унинг айтишича, қотиллик ғазаб сабабли юз берган, аммо нима учун қотиллик қуроли сифатида ғайритабиий буюмдан фойдаланилганига тушунолмай турардик. Фелконер бўшлиққа мавҳум нигоҳини тикканча ўтирарди. Мен унинг ёнига келиб энгашишим билан у чўчиб тушди ва менга қаради. Аммо унинг кўзлари ҳали ҳам маъносиз боқарди. -Хўш, жаноб Фелконер,-сўз бошладим мен,-ҳуқуқларингизни айтиб ўтдик, агар истасангиз, адвокат чақиришимиз мумкин. Ҳаммаси қандай содир бўлганини айтиб берасизми?\n-Ҳаммасини айтиб бўлдим.-У хотиржам эди.-Эшерни мен ўлдирдим. Аввалига бу ишни ўғри содир қилгандек қилмоқчи бўлдим, лекин бундан ҳеч нарса чиқмаслигини тушундим. Вақтим етарли эди, аммо ёлғон гапиришга ўрганмаганман. Бундан ташқари... менга барибир бўлиб қолди. Детектив, мен чарчадим. -Нега бундай қилдингиз?-сўради Крейн.\nУ кўзларини чирт юмди, аммо дарҳол очди. -Эшернинг столи ортидаги жавондан. Уни урган пайтимда Эшер столда ўтирганди. -У ўз хонасида инсон бош чаноғини сақлармиди?-сўради Крейн.-Нима учун?\n-Бу лотинча,-изоҳ берди Фелконер.-«Ўлимни ёдда тут». Биз ҳаммамиз оддий банда эканлигимизни ва бир кун келиб ўлишимизни билдиради. -Жудаям нохуш эмасми сизнингча?\nКрейн иккимиз бир-биримизга қарадик. -Батафсилроқ гапириб беринг,-дедим мен.\n-Кеча мен таниқли антропологларнинг биридан хат олгандим. У яхшигина маош эвазига менга ўз котиби бўлиб ишлашни таклиф қилганди. Мен ҳаммасини обдон ўйлаб кўрдим ва эрталаб «бундай омаддан юз ўгириш аҳмоқлик» деган фикрга келдим. Аммо ўз қарорим ҳақида Эшерга айтганимда у ишдан бўшашимга кескин қарши чиқди. У агар ишдан кетсам, тилимни тийиб юришимга ишонолмаслигини айтди. Кейин эса агар бу ерда қолмайдиган бўлсам у «маълум бир ҳаракат» қилишини айтиб таҳдид қилди. -Тўхтанг,-дедим мен.-Нима учун тилингизни тийиб юришингиз керак эди?\nФелконер бир неча сония жим ўтириб қолди, кейин бир ютиниб олиб минғирлади: -Унинг хотини ва хотинининг жазмани ўлган... Эшернинг Понтрейн кўли ёнидаги ёзги вилласида.\n-Улар газдан заҳарланишган. Бу воқеа сентябрда бўлган. Ўша куни эрталаб Эшер кутилмаганда виллага бормоқчи бўлди, ўша пайтда ёзишни бошлаган китобини ҳеч ёзолмаётгани учун дам олиб келмоқчи экан. У эрталаб саккизда кетди, мен эса қиладиган ишларим борлиги учун бир соат кейин кетдим. Борсам, Эшер иккита мурданинг тепасида турган экан. Улар-қўшни штатда бўлиши керак бўлган Милдред ва нотаниш эркак-ётоқхонада ярим-яланғоч ҳолда ётишарди. Эшер уларни ўлик ҳолда топганини айтди. Унинг айтишича, хона газ ҳидига тўлиб кетган экан, шунинг учун хонани шамоллатибди. Газли иситгич носозлиги сабабли бу фожиа юз берган. -Сиз бу гапга ишондингизми?\n-Жуда босиқ. Аммо политсияга қўнғироқ қилиш кераклигини айтганимда, у мени эшитишни ҳам истамади. Газетада бу воқеа ҳақида хабар босиладиган бўлса унинг обрўси ва илмий фаолиятига путур етаркан. Шунда мен у ҳолда нима қилишимиз кераклигини сўрадим. У хотиржамлик билан жасадларни кўл яқинига кўмишимизни айтди. Кейин Милдреднинг кетиб қолгани ҳақида бирор нарса ўйлаб топадиган бўлди. -Сиз рози бўлдингизми?\n-Бошқа нима қилишим мумкин эди?-элкасини қисди Фелконер.-Мен қатъий феълли эмасман, бунинг устига ўша пайтда Эшернинг гапларига ишонгандим. Ҳа, унга ёрдам беришга рози бўлдим. Биз жасадларни кўл бўйига олиб бордик ва чуқур кавлаб кўмдик. -Демак, сиз бу сирни олти йил давомида сақлаб келгансиз,-деди Крейн.-Аммо бугун чидаб бўлмайдиган даражадаги воқеа юз бергани учун уни ўлдирдингиз, шундайми?\nФелконер бош силкиди. -У мени бу ердан тирик чиқармаслигини айтди. -Олти йил жим юрганингизни ҳисобга оладиган бўлсак, бу ғалати таҳдид.\n-У уларни ётоқхонада қўлга туширган ва ғазаби қўзиб кетган. Филип Эшер уларни ҳушидан кетгунча дўппослаган. Агар яхши эътибор бериб қараганимда уларнинг кўкарган жойларини кўрган бўлардим, аммо у пайтда... Кейин эса уларни бўғиб ўлдирган, аммо мен келгунимча мурдаларни яширишга улгурмаган ва носоз газли иситгич ҳақидаги гапни ўйлаб топган. Агар ўшанда унга ишонмаганимда ва ёрдам беришга рози бўлмаганимда, у мени ҳам ўлдирмоқчи бўлганлигини ўзи тан олди. -Демак, сиз айтган «иқрор» мана шу экан-да?-сўрадим мен.-Сиз кейинги олти йил давомида нафақат қотилнинг қўлида ишлаганингиз, балки унга жиноят изини ёпишга ёрдам берганингизни билганингиздан кейин, бунинг устига у сизни ҳам ўлдиришини айтгач, ўзингизни тутолмай бош чаноғини олиб унинг миясига туширгансиз. Тўғрими?\n"http://www.kutubxona.com/wiki/index.php?title=Bill_Pronzini._Iqror_(hikoya)_/_Kiril&oldid=12790" dan olindi\nTurkumlarAsarlarAmerika adabiyotiSaralanmaganBill PronziniNasrHikoyalar\tAdabiy Shakllar


ИнтерФУТБОЛ :: «Шалпангқулоқ» (ЕЧЛ кубоги)нинг туғилиши\n«Шалпангқулоқ» (ЕЧЛ кубоги)нинг туғилиши\nДунёнинг энг мафтункор клуб турнири мақомидаги ЕЧЛ беллашувларини барчамиз катта қизиқиш билан томоша қиламиз, қайсидир хориж клубига ўз жамоамиздек мухлислик қиламиз. Лекин нуфузли мусобақа ғолибига бериладиган соврин ҳақида нималарни биламиз? Футбол оламига «Шалпангқулоқ« номи билан танилган кубок қачон ва ким томонидан яратилган? қуйидаги материал Европа клублари учун энг юксак чўққи ҳисобланган чемпионлар кубоги ва у билан боғлиқ қизиқарли маълумотларни ўзига жо қилган.\n1967 йилда УЕФА Кубок эгалари кубоги турнири учун янги соврин тайёрлашга қарор қилиб, бу масалада бернлик дизайнерлар Ганс ҳамда Юрг Штадельманнларга (ота-ўғил) мурожаат этди. Чунки ташкилот қароргоҳи айнан шу шаҳарда эди. Ота-бола дизайнерлар тасарруфидаги заргарлик дўкони рўпарасида устахона жойлашган бўлиб, улар дўкондаги тақинчоқлар камчилигини шу устахонада тузатишарди. Кубокка оид воқеаларни кичик Штадельманн қуйидагича баён этганди: «УЕФА мурожаатидан кейин отам билан қароргоҳга йўл олдик. Бизни жаноб Бангертер (УЕФАнинг ўша пайтдаги бош котиби) ҳузурига йўллашди. Бирпасда унинг хонасини қоралама лойиҳаларимиз эгаллади. Чизгиларни диққат билан кузатган амалдор ниҳоят, тилга кирди: «Менга мана шу нусхадаги соврин маъ-қул бўлди». У трубасимон кубокни танлаганди. Отам унга жавобан шундай деганди: «Сэр, бу соврин ўта содда кўринишга эга. Биз унда улуғворлик акс этишини истардик. Мана бу вариантга нима дейсиз?»\nЎшанда Ганс Штадельманн кўриниши ҳозирги кубокка яқин бўлган эскизни таклиф этганди. Фарқ катта эмас - фақат кубокнинг дастаси ҳозиргисидан сал кичикроқ эди. Юрг Штадельманн отасининг танловига шундай изоҳ берганди: «Отам турли миллатдаги ўртоқлари билан маслаҳатлашган ҳолда шу нусхани яратган. Болгарларга кубокнинг пастки қисми, испанларга ўртаси, итальянларга дасталари, немисларга юқори қисми маъ-қул бўлганди».\nШундан кейин ота-бола дизайнерлар янги кубокни тайёрлаб, сўнг уни ўймакор устага топширдилар. Наққош унга УЕФА рамзи ва турнир номини туширгач, соврин тайёр бўлди. Кубокнинг асл нусхаси ғолиб жамоага тақдирлаш маросимида берилади. Ке-йин уни УЕФА вакиллари қайтариб оладилар. Совриннинг баландлиги - 71 см., вазни - 7,5 кг. Энг нозик қисми ҳисобланган дасталарини тайёрлаш учун усталар 15 кун меҳнат қилишади.\nШтадельманнлар томонидан тайёрланган асл нусха УЕФАнинг Ньондага қароргоҳида сақланади. Махсус хизматчи қўлларига қўлқоп кийган ҳолда ҳафтада бир марта уни ойнаванд қутичадан олиб артади, дезинфекция қилади ва занг ёки бошқа иллатлар бор-йўқлигини текширади. Финал учрашуви ниҳоясида ғолиб жамоага асл нусха топширилади, кейин у 10 ой давомида жамоа музейида туради. Шундан кейин УЕФАга қайтарилиб, ўрни кўчирма нусха билан тўлдирилади. Асл нусха эса навбатдаги ЕЧЛ финалини ташкил этадиган шаҳар маъмурларига топширилади.\n1966 йилга қадар ғолиб жамоалар фақат кубокнинг кўчирма нусхалари билан кифояланишган. Бироқ «Реал» президенти Сантьяго Бернабеу бу ҳолни клубларга нисбатан ҳурматсизлик cифатида баҳолагач, мутасаддилар кубокни ЕЧЛда 5 марта ғолиб чиққан жамоага абадий сақлаш учун беришга қарор қилишди. 2009 йилдан бошлаб қаторасига 3 марта ЕЧЛ кубогини қўлга киритган жамоа ҳам шундай ҳуқуққа эга бўлиши қўшимча қилинди.\nҚайси жамоалар кубокнинг асл нусхасига эга бўлишган?\n«Реал» (жами 5, қаторасига 3 ғалаба учун)\n«Аякс» (қаторасига 3 ғалаба учун)\n«Бавария» (қаторасига 3 ғалаба учун)\n«Милан» (5 ғалаба учун)\n«Ливерпуль» (5 ғалаба учун)\nТабиийки, финалга олиб келинган кубокда ғолиб жамоа номи ёзилмаган бўлади. Шу боис, учрашув ниҳоясига етиб, зафар қучган жамоа ғалабани нишонлаган лавҳалардан кейин телекамера объективи кубокка ғолиб номини битаётган махсус мутахассисга қаратилади. Хўш, бу юмушни ким бажаради? 2009 йилгача УЕФАда доимий ўймакор уста бўлмаган, ҳар сафар турли наққошлар хизматидан фойдаланиларди. Фақат ЕЧЛнинг «Барселона» ва «МЮ» ўртасида кечган Рим финалидан бери бу вазифани швейцариялик Марсель Рис адо этмоқда. Асли касби пўлат ва лазер ўймакорлиги бўлган, 2001 йилдан бери шу соҳада ишлаб келган мутахассис 2008 йилдан буён УЕФА билан ҳамкорлик қилиб келмоқда. Дастлабки 2 йилда у фақат ЕЧЛ кубокларига ишлов берарди. Кейинчалик Европа Лигаси, Европа Чемпионати ва Миллатлар Лигаси кубокларига ишлов беришни ҳам ўз зиммасига олди.\nУнинг айтишича, кубокларга трафаретлар тайёрлаш учун уларни 2-3 ҳафта аввалроқ қабул қилади. Трафаретни фақат ўзи тайёрлайди, бошқа ҳеч кимга ишонмайди. Масъулиятни чуқур ҳис этгани туфайли, трафаретларни кўпроқ тайёрлайди. Чунки 2015 йилдаги Берлин финалига («Барселона» - «Ювентус» - 3:1) йўл олганида, асосий трафаретлар яроқсиз ҳолга келиб қолган, шунда захира трафаретлар эвазига мураккаб вазиятдан чиқиб кетганди.\n«Одатда финалларнинг биринчи бўлимларини томоша қиламан. Ке-йин техник бинога йўл оламан. У ерда сукунат бўлиши шарт. Акс ҳолда, ишлай олмайман. Хонада ҳатто телевизор ҳам йўқ. Ўйин тугаши билан ҳузуримга ТВ оператори ва УЕФАнинг махсус вакили киришади. Натижани улардан билиб олгач, ишга киришаман», - дейди Рис.\nУЕФА вакилининг айтишича, ўймакор учрашув бошланишидан икки соат аввал тайёргарликни бошлайди: трафаретлар ва анжомларини алоҳида стол устига териб, кубокни улар ёнига қўяди. Кейин хонани ўзидаги калит билан беркитиб, майдонга йўл олади. Жамоалар танаффусга йўл олишганда, Рис хонага қайтиб, асбоб-ускуналарни тайёрлашга киришади.\n«10 йиллик фаолиятимда кўплаб футбол юлдузларини кўрдим. Бироқ УЕФА улар билан мулоқот қилмасликни тавсия этган. Чунки мен расмий шахсман, иш жойимдаман. Лекин финалларда машҳур кишилар билан танишдим. Масалан, хонанда Зара Ларссон ва шаҳзода Уильям билан», - дейди уста.\nКубок ўймакорлигининг мураккаб жиҳатлари\nВақт.ғолиб жамоа номини кубокка тушириш учун Рис ихтиёрида 10-15 дақиқа бор. Агар жамоа номи узунроқ бўлса, устага қўшимча дақиқалар керак бўлади.\nСтресс.Рис ҳарфларни кубокка тушираётганда, камера бу жараённи суратга олиб туради - устанинг ишини 200 млн.дан кўпроқ мухлис тўғридан-тўғри эфирда кузатади. «Бундай вазиятда муҳими - ҳаяжонмаслик ва трафаретни тўғри ушлаш. Бу борада мухбирни кескин ҳаракат қилмаслик борасида олдиндан огоҳлантириб қўяман».\nСафар муаммолари.Аэропортларда хавфсизлик хизмати ходимлари Рисга юклари хусусида саволлар беришади: жомадонда асбоб-ускуналар ва кубок нусхалари... Уста буларни тушунтиришга, барча ҳужжатлар ва УЕФА аккредитациясини кўрсатишга мажбур бўлади.\nАвваллари Рис бизнес-класс тоифасидаги самолётларда парвоз қиларди. Ҳозир тежамкор-классда учмоқда. Айтишича, дабдабадан маъно топа олмаган. У ўзи билан ҳеч бўлмаганда 3та улкан жомадонни олиб юради.\n2015 йилда уста Швейцариядан Германияга машинада йўл олганди. Сафар чоғида трафаретлар яроқсиз бўлиб қолганидан кейин, Рис автомобиль саёҳатидан воз кечди.


ИНСОНГА ШИКАСТ ЕТКАЗИШ ОҒИР ГУНОҲ — Zamaxshariy.uz\nИНСОНГА ШИКАСТ ЕТКАЗИШ ОҒИР ГУНОҲ\n10 мая, 2018 admin Без рубрики\n“Ким биродарининг обрўсига ёки бирор нарсасига зулм қилган бўлса динор ва дирҳам фойда бермайдиган кун (қиёмат) келишидан олдин ҳаққини ҳалоллаб олсин. У кунда агар яхши амали бўлса етказган зулми миқдорича савоби олинади ва агар савоби бўлмаса биродарининг гуноҳидан олиб унинг бўйнига юкланади” (Имом Бухорий ривояти).\nУшбу ҳадиси шарифда қиёмат кунидаги ҳолат баён қилинади. Чунки, инсон ҳали ҳаётлик вақтида зиммасидаги адо этиши лозим бўлган ҳақларни ҳалоллашга имкони бор. Охиратда эса солиҳ амалларидан бошқа ҳеч нарсаси бўлмайди. Қиёмат куни мазлумнинг ҳаққи золимдан ундириб берилади. У кунда банданинг асосий дастмояси бўлмиш ҳасанотлари (савоблари)дан олинади, агар у савобларни жамғаришга улгурган бўлса, албатта,..\nАкс ҳолда мазлумнинг гуноҳлари золимнинг зиммасига юклаб қўйилади.\nМазкур ҳадиси шарифнинг зоҳиридан маълумки, инсон бирор биродарига нисбатан ноҳақлик қилган бўлса, бу дунёнинг ўзида уни ҳалоллаши лозим. Ҳаттоки ўзи билиб – билмаган ҳолда биродарини шаъни, обрўсига тажовуз қилган бўлса ҳам…\nЗулм қилиш инсоннинг ё жонига ёки молига ёхуд шаънига бўлиши мумкин. Ислом дини зулм қилишнинг барча турини ҳаром қилди.\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи васаллам дедилар: “Мусулмон кишига ҳар бир мусулмон кишининг қони, моли ва обрўсини тўкиш ҳаромдир” (Имом Муслим ривояти).\nАгар бир инсоннинг жонига зулм қилинган, масалан, уриш, жароҳатлаш, бирор аъзосига шикаст етказиш ёки ўлдириш каби жиноят содир этган бўлса, ҳақ эгаси қасос олиши, агар қасос олиш имкони бўлмаса, золим зиммасидаги ҳақни тўлалигича тўлаб бериши лозим.\nАгар инсоннинг молига тажовуз қилинган бўлса, молни эгасига қайтариб бериш вожиб бўлади. Агар молнинг эгасини топиш имкони бўлмаса, у молни савоб умид қилмасдан бирор муҳтожга бериб юборилади. Агар мол эгаси вафот этган бўлса, уни меросхўрларига бериш лозим. Чунки киши вафот этгандан сўнг унинг моли меросхўрларига ўтади.\nАгар бир инсоннинг шаънига тажовуз қилинган, масалан, бир инсонни ҳақорат ёки ғийбат қилган бўлса, унинг олдига бориб ундан кечирим (узр) сўраши лозим. Агар унинг узрини қабул қилиб, кечирса, уларнинг хар иккиси учун Аллоҳнинг неъмати бордир.\nБас, кимки афв этиб (ўртани) тузатса, бас, унинг мукофоти Аллоҳнинг зиммасидадир. Албатта У золимларни севмас ( Шўро сураси, 40-оят).\nАгар кечирмаса, молидан бирор нарса бериб бўлса ҳам, рози қилиши лозим.\nАллоҳ таоло дилларимизни меҳр-шафқат, кечиримлилик туйғулари билан тўлдирсин!\nPrevious Post:ЎТГАНЛАРНИ ХОТИРЛАШ ИНСОНИЙ БУРЧИМИЗ\nNext Post:РАМАЗОН ОЛДИ УЧРАШУВИ


Напрофф – medu.uz – Дорилар ҳақида маълумотлар ўзбек тилида\nHome Йўриқномалар Напрофф\nПрепаратнинг савдо номи: Напрофф\nТаъсир этувчи модда (ХПН): напроксен\nфаол модда: 550 мг напроксен натрий,\nёрдамчи моддалар: микрокристалл целлюлоза, повидон, тальк, магний стеарати,\nқобиғини таркиби: оқ Опадри® Y-1-7000 (гипромеллоза, титан диоксиди, макрогол).\nТаърифи: узунчоқ, икки томонлама қавариқ, ҳар иккала томонида бўлиш учун чизиғи бўлган оқ ёки деярли оқ рангли плёнка қобиқ билан қопланган таблеткалар.\nФармакотерапевтик гуруҳи: Ностероид яллиғланишга қарши воситалар (НЯҚВ). Пропион кислотасининг ҳосилалари.\nАТХ коди: М01АЕ02\nНапрофф ностероид яллиғланишга қарши препарат ҳисобланади. Препаратнинг фаол моддаси напроксен натрий пропион кислотасининг ҳосиласи ҳисобланади. Яллиғланишга қарши яққол, оғриқ қолдирувчи ва иситмани туширувчи таъсир кўрсатади.\nНапроффнинг таъсир механизми лейкоцитлар миграциясини тормозлаш, лизосомалар ва яллиғланиш медиаторларининг фаоллигини пасайтиришдан иборат. Препарат липооксигеназанинг кучли ингибитори ҳисобланади, арахидон кислотаси синтезини блоклайди. Бундан ташқари, арахидон кислотаси ЦОГ-1 ва ЦОГ-2 ларнинг фаоллигини тормозлайди, бу ҳолат простагландинларнинг оралиқ маҳсулотлари синтезини сусайишига олиб келади. Тромбоцитлар агрегациясини тормозлайди. Напроксен натрий наркотик анальгетик ҳисобланмайди ва марказий нерв тизимига таъсир қилмайди.\nИчга қабул қилинганидан сўнг напроксен натрий меъда-ичак йўлларидан тез ва деярли тўлиқ сўрилади. Биокираолишлиги 95% ни ташкил этади. Напроксеннинг ярим чиқарилиш даври 12-17 соатни ташкил этади.\nСўрилиши. Овқатланиш напроксеннинг қондаги концентрациясига таъсир қилмайди. Напроксен натрий қонда максимал концентрациясига 1-2 соатдан кейин эришади.\nТақсимланиши. Тақсимланиш ҳажми 0,16 л/кг ни ташкил этади. Терапевтик концентрацияларда қабул қилинганида фаол модданинг 99% оқсиллар билан боғланади.\nМетаболизми. Напроксен жигарда 6-О-десметилнапроксенгача метаболизмга учрайди. Сўнгра напроксен ва 6-О-десметилнапроксен конъюгация реакциясига киришади.\nЧиқарилиши. Напроксеннинг клиренси 0,13 мл/мин/кг ни ташкил этади. Напроксеннинг тахминан 95% сийдик билан ўзгармаган напроксен 6-О-десметилнапроксен ва уларнинг конъюгатлари кўринишида чиқарилади.\nТаянч-ҳаракат аппаратининг яллиғланиш ва дегенератив касалликлари: ревматоид артрит, ювенил артрит, подагрик артрит, анкилозланувчи спондилоартрит (Бехтерев касаллиги), остеоартроз;\nОғриқ синдроми: миалгия, оссалгия, невралгия, артралгия, радикулит, подагра, бош ва тиш оғриғи, тендинит, онкологик касалликларда, жароҳатдан кейинги ва операциядан кейинги яллиғланиш билан кечувчи оғриқ синдроми, альгодисменорея, аднексит;\nЛОР-аъзоларининг яққол оғриқ синдроми билан кечувчи инфекцион-яллиғланиш касалликлари: фарингит, тонзиллит, отитда ёрдамчи восита восита сифатида қўлланади. Шамоллаш ва инфекцион касалликларда иситма синдромида;\nМигренни ҳуружларида ва олдини олиш учун қўлланади.\nНапрофф ичга, чайнамасдан, етарли миқдорда суюқлик билан қабул қилинади.\nШифокор билан олдиндан маслаҳатлашмасдан туриб, даволашни тўхтатиш ёки дозасини ўзгартириш мумкин эмас.\nТаянч-ҳаракат аппаратини яллиғланиш ва дегенератив касалликларида препарат 550-1100 мг дозада кунига икки марта 12 соатлик интервал билан буюрилади. Самарасини тутиб турувчи даволаш учун суткалик дозаси 550 мг ни ташкил этади.\nЮвенил артритда Напрофф 5 ёшдан бошлаб болаларга тана вазнига 10 мг/кг суткалик дозада 12 соатлик интервал билан буюрилади.\nОғриқ синдромида препарат аввал 550 мг дозада, сўнгра эса 275 мг дозада ҳар 6-8 соатда қўлланади. Суткалик дозаси 1375 мг дан ошмаслиги керак. Зарурат бўлганида суткалик дозаси меъда-ичак йўлларининг касалликлари бўлмаган пациентларга янада самарали оғриқсизлантиришга эришиш мақсадида бирмунча вақтга 1650 мг гача оширилиши мумкин.\nПодагра ҳуружларида бошланғич дозаси 825 мг ни ташкил этади, сўнгра ҳуруж ўтиб кетгунича 275 мг дан ҳар 8 соатда буюрилади.\nМигрень ҳуружларини олдини олиш учун препарат 550 мг дозада суткада 2 марта буюрилади. Бироқ, агар мигреннинг ҳуружларини ривожланиш тезлиги, жадаллиги ва давомийлиги 4-6 ҳафта давомида камаймаса, даволаш тўхтатилиши керак. Мигреноз ҳуружларнинг биринчи белгилари пайдо бўлганида 825 мг қабул қилиш, зарурати бўлганида эса – 30 минутдан кейин яна 275-550 мг қабул қилиш керак.\nНожўя самараларнинг ривожланиш тезлигини келтирилган кўрсаткичлари қуйидаги тарзда аниқланган: тез-тез (≥ 1/100 дан < 1/10 гача), тез-тез эмас (≥ 1/1000 дан < 1/100 гача), кам ҳолларда (≥ 1/10000 дан < 1/1000 гача), жуда кам ҳолларда (< 1/10000).\nМеъда-ичак йўллари томонидан: тез-тез – кўнгил айниши, жиғилдон қайнаши, қоринда оғриқ; тез-тез эмас – қабзият, қоринни дам бўлиши, эрозив-ярали шикастланишлар, меъда-ичак йўлларидан қон кетиши; кам ҳолларда – қусиш.\nНерв тизими томонидан: тез-тез – бош оғриғи, бош айланиши; тез-тез эмас – уйқусизлик, қўзғалувчанлик, таъсирчанлик, толиқиш.\nЮрак-қон томир тизими томонидан: жуда кам ҳолларда – юрак етишмовчилиги, гипотензия.\nЭшитиш аъзолари томонидан: жуда кам ҳолларда – қулоқларни шанғиллаши.\nБуйраклар томонидан: тез-тез эмас – сийдик секрециясини пасайиши, шишлар; жуда кам ҳолларда – буйрак етишмовчилиги, нефротик синдром, интерстициал нефрит.\nҚон яратиш тизими томонидан: жуда кам ҳолларда – лейкопения, тромбоцитопения, агранулоцитоз.\nИммун тизими томонидан: тез-тез – ўта юқори сезувчанлик реакциялари, шу жумладан тошма, қичишиш, ангионевротик шиш; жуда кам ҳолларда – астма ҳуружлари, бронхоспазм бўлиши мумкин.\nнапроксенга ўта юқори сезувчанлик;\nбронхиал астма, уртикарийлар, ацетилсалицил кислотаси ёки бошқа НЯҚВни қабул қилиш билан боғлиқ бўлган бошқа аллергик реакциялар;\nяққол ифодаланган жигар етишмовчилиги ёки фаол жигар касаллиги;\nмеъда ва ўн икки бармоқ ичакни эрозив-ярали шикастланиши фаол босқичи, меъда-ичак йўлларидан фаол қон кетиши;\nаорта-коронар шунтлаш ўтказилганидан кейинги ҳолатда қўллаш мумкин эмас.\nНостероид яллиғланишга қарши препаратлар фенитоин, сульфаниламидлар, метотрексатнинг плазмадаги концентрацияларини оширадилар.\nБевосита антикоагулянтлар билан бир вақтда қўлланганида антикоагулянтларнинг таъсирини бироз кучайиш ҳоллари таърифланган.\nТаркибида магний ва алюминий, натрий гидрокарбонати сақловчи антацидлар билан бир вақтда қўлланганида напроксенни сўрилиши камаяди.\nНапрофф бир вақтда буюрилганида фуросемиднинг натрийуретик самараси камайиши мумкин.\nβ-адреноблокаторларнинг гипотензив самарасини, литий ионларини чиқарилишини пасайтиради ва уларнинг плазмадаги концентрациясини оширади.\nПреднизолон билан бир вақтда қўлланганида қон плазмасида преднизолоннинг концентрациясини аҳамиятли даражада ошиши мумкин; пробенецид билан бир вақтда қўлланганида – напроксеннинг ярим чиқарилиш даври узайиши туфайли қон плазмасида унинг концентрацияси ошиши мумкин.\nАнамнезида жигар ва буйрак касалликлари, меъда-ичак йўллари касалликлари бўлганида, диспептик симптомлар бўлганида эҳтиёткорлик билан қўлланади. Напроксенни жарроҳлик аралашувидан олдин 48 соат давомида қабул қилиш мумкин эмас.\nДаволаниш вақтида жигар ва буйрак фаолиятин, периферик қон манзарасини тизимли равишда назорат қилиш керак.\nСурункали алкоголли циррозда ва циррознинг бошқа шаклларида боғланмаган напроксеннинг концентрацияси ошади, шунинг учун бундай пациентларга кичикроқ дозаларни қўллаш тавсия этилади.\nНапрофф препаратини, шифокорнинг кўрсатмасидан ташқари, бошқа яллиғланишга қарши ва оғриқ қолдирувчи препаратлар билан бирга қўллаш мумкин эмас.\n17-кетостероидларнинг концентрациясини аниқлаш зарурати бўлганида напроксенни текширишдан 48 соат олдин бекор қилиш керак.\nКекса ёшдаги пациентларга препаратнинг кичикроқ дозаларини қўллаш тавсия этилади.\nҲомиладор аёлларга препарат она учун кутилган потенциал фойда ҳомила учун хавфдан устун бўлган ҳолдагина буюрилади.\nЛактация даврида препарат эҳтиёткорлик билан қўлланади, чунки напроксен кўкрак сути билан катта бўлмаган миқдорда ажралиб чиқади.\nПростагландинлар синтезини блоклайдиган бошқа препаратлар каби, напроксенни қўллаш фертилликка таъсир қилиши мумкин, чунки ҳомиладорликни режалаштирган аёлларга қўллаш тавсия этилмайди.\nНапрофф препарати ювенил артритни даволаш учун 5 ёшдан бошлаб болаларга тана вазнига 10 мг/кг дозада 12 соатлик интервал билан қўлланади.\nНапрофф препаратини қўллаш даврида диққатни жамлаш ва психомотор реакцияларнинг юқори тезлиги зарурияти билан боғлиқ бўлган потенциал хавфли фаолият турларини бажаришдан сақланишлари керак.\nСимптомлари: уйқучанлик, жиғилдон қайнаши, кўнгил айниши, қусиш.\nДаволаш: специфик антидоти йўқ. Меъдани ювиш, фаоллаштирилган кўмир – 0,5 г/кг қабул қилиш тавсия этилади. Диализ самарасиз.


Ўзбекистон ва Афғонистон вазирлик ва идоралари ўртасиди онлайн мулоқот бўлиб ўтди.\nССП раиси бошчилигида Нишон туманини ижтимоий-иқтисодий ривожлантириш бўйича видеоселлектор йиғилиши ташкил этилди.\nКонсультатив ва молиявий қўллаб-қувватлаш йўли билан кичик корхоналарга кўмаклашиш дастури ўз фаолиятини бошлади\nЎзбек-ҳинд бизнес форуми ташкил етилди\n2020 йил 21октябрь куни Ўзбекистон Савдо-саноат палатаси ва Ҳиндистон Савдо-саноат палаталари федерацияси (FICCI) билан ҳамкорликда онлайн форматидаги ўзбек-ҳинд бизнес форуми ташкил етди.\nТадбирда Ўзбекистон Савдо-саноат палатаси раиси A.Икрамов, Ўзбекистон-Ҳиндистон бизнес-форумининг ҳамраиси, Ҳиндистон Савдо-саноат палаталари федерацияси (FICCI Ladies Organization) аёллар ташкилотининг собиқ президенти Харджинер Каур Талвар хоним, Ҳиндистон Республикасининг Ўзбекистондаги Фавқулодда ва Мухтор элчиси жаноб М.Прабҳат, Ўзбекистон Республикасининг Ҳиндистондаги Фавқулодда ва Мухтор элчиси жаноб Д.Aхатов, Ўзбекистон экспортчилар уюшмаси раиси М.Умаров, шунингдек, икки мамлакат ишбилармон доиралари вакиллари иштиок этишди.\nФорум бошида Харжинер Каур Талвар хоним ўз нутқида бугунги тадбир Ўзбекистон ва Ҳиндистон бизнес вакиллари ўртасида ўзаро манфаатли ва узоқ муддатли муносабатларни ривожлантириш учун қўшимча имкониятлар яратишини таъкидлади.\nШунингдек, Харжинер Каур Талвар хоним иқтисодий ҳамкорлик, шубҳасиз, мамлакатларимиз ўртасидаги ҳамкорликнинг устувор йўналишларидан бири эканлигини таъкидлади.\nЎзбекистон Савдо-саноат палатаси раиси А.Икрамов ўз нутқи давомида биринчи навбатда Ҳиндистон Савдо-саноат палаталари федерациясига ва ҳар икки мамлакат элчиларига икки томонлама иқтисодий ҳамкорликни ривожлантириш ва ўрта ва кичик бизнесни қўллаб-қувватлаш борасидаги саъй-ҳаракатлари учун самимий миннатдорлик билдирди. Шунингдек, ўзбек томони Ўзбекистон, мамлакатлар ўртасидаги кўп асрлик дўстлик ва стратегик шерикликни мустаҳкамлашга катта аҳамият бераётганини таъкидлаб ўтди.\nФорум давомида иштирокчилар ўзаро манфаатли ҳамкорликнинг истиқболли йўналишлари, шу жумладан савдо ва инвестицион соҳаларда қўшма лойиҳаларни амалга ошириш борасидаги ишлар билан танишдилар.\nТомонлар, шунингдек, соғлиқни сақлаш ва фармацевтика каби истиқболли йўналишларидаги икки томонлама ҳамкорликни муҳокама қилдилар. Таъкидлаш жоизки, айнан мана шу йўналишларда ҳинд компаниялари Ўзбекистондаги энг фаол позицияларни эгаллаб турибди. Хусусан, ҳозирга қадар, Ўзбекистонда қуйидаги лойиҳалар амалга оширилди:\nKadila Pharmaceuticals компанияси билан фармацевтика заводи ишга туширилди (лойиҳа киймати 50 миллион доллар);\n- Шарда университети (AКТ, муҳандислик ва бизнес йўналишларида фаолият юритмоқда);\n- Aмити университети ва дастурий маҳсулотлар ва ахборот технологиялари технопарки.\nШуни ҳам таъкидлаш жоизки, форумнинг асосий вазифаси тадбиркорларни ҳар томонлама қўллаб-қувватлаш, хусусан, халқаро савдо учун қулай шароитлар яратиш ва Ўзбекистонда бизнес юритиш учун инвестициялар ва хорижий шерикларни жалб қилишдир.\nМаълумот учун: 2020 йил январь-август ойларида Ҳиндистон билан ўзаро товар айирбошлаш ҳажми 198,4 миллион долларни ташкил этди, шу жумладан экспорт - 8,0 миллион доллар, импорт - 190,3 миллион долларни ташкил этди.\n2020 йил 1 июль ҳолатига кўра Ўзбекистон Республикаси ҳудудида ҳинд капитали иштирокидаги 277 корхона фаолият юритмоқда, улардан 175 таси якка тартибдаги тадбиркорлар ва 102 та қўшма корхоналар.


Соғлиқни сақлаш вазирлигида Нагоя делегацияси билан учрашув ўтказилди\n21:35 / 27.10.2015\nЎзбекистон Республикаси Соғлиқни сақлаш вазирлигида вазир Анвар Алимов ва Нагоя Университети президенти Сейичи Мацуо бошчилигидаги делегацияси учрашуви бўлиб ўтди.\nУчрашувда Ўзбекистон Республикаси Соғлиқни сақлаш вазирлигининг юқори ва ўрта бўғин раҳбарлари ҳамда Нагоя Университети (Япония) вакиллари иштирок этишди.\nСоғлиқни сақлаш вазири А.В.Алимов меҳмонларни қабул қилиш вақтида мамлакатимиз мустақилликка эришган илк йилларданоқ Япония Ўзбекистоннинг ишончли ҳамкори бўлиб келаётганини қайд этди. Икки мамлакат ўртасидаги муносабатлар стратегик ҳамкорлик руҳида барча йўналишларда, хусусан, соғлиқни сақлаш соҳасида изчиллик билан ривожланаётгани қайд этилди.\nНагоя Университети президенти Сейичи Мацуо самимий қабул учун миннатдорчилик билдирар экан, Нагоя Университети Ўзбекистон Республикаси Соғлиқни сақлаш вазирлиги билан тиббий йўналишдаги кадрларни тайёрлаш ва қайта тайёрлаш, шунингдек, тиббиёт соҳасида илмий тадқиқотлар олиб бориш бўйича ҳамкорликни давом эттириш режаси борлигини таъкидлади. С.Мацуо Соғлиқни сақлаш вазирлиги раҳбарларига Ўзбекистонлик 14 нафар тиббиёт мутахассисига Японияда ўз билими ва малакасини ошириш имконини берган “Ёш лидерлар” дастури доирасидаги мустаҳкам ҳамкорлик учун алоҳида миннатдорчилик изҳор этди.\nУчрашув давомида япон делегацияси аъзолари Ўзбекистон Республикаси соғлиқни сақлаш тизимида амалга оширилаётган ислоҳотлар ва мамлакатимиз Соғлиқни сақлаш вазирлиги фаолияти билан танишди.\nУчрашув якунида томонлар Ўзбекистон Республикаси Соғлиқни сақлаш вазирлиги ва Нагоя Университети ўртасида ҳамкорлик алоқаларини мустаҳкамлаш истиқболларини белгилашди.


Ўзбекистон Президенти Тожикистонга жўнаб кетди\n10-06-2021, 09:50 576\nБугун, 10 июнь куни давлатимиз раҳбари Шавкат Мирзиёев Тожикистонга жўнаб кетди. Бу ҳақда EVERYDAY.UZ мухбири хабар қилди.\nПрезидент матбуот хизматининг маълумот беришича, Шавкат Мирзиёевнинг қўшни давлатга ташрифи давомида Ўзбекистон билан Тожикистон ўртасидаги дўстлик, яхши қўшничилик ва стратегик шериклик муносабатларини янада мустаҳкамлашнинг долзарб масалалари муҳокама қилиниши режалаштирилган. Хусусан, сиёсий, савдо-иқтисодий, инвестициявий, транспорт-коммуникация, маданий-гуманитар соҳалардаги икки томонлама ҳамкорликни ривожлантириш йўналишлари кўриб чиқилади.\nШу билан бирга, кўп қиррали шерикликнинг янги “ўсиш нуқталари”ни белгилаш ҳамда узоқ муддатли истиқболга мўлжалланган амалий ҳамкорликни кенгайтириш бўйича аниқ лойиҳаларни илгари суришга алоҳида эътибор қаратилади.\nИкки давлат раҳбарлари халқаро ва минтақавий аҳамиятга молик масалалар юзасидан ҳам фикр алмашади.\nЎзбекистон янгиликлари » Сиёсат » Ўзбекистон Президенти Тожикистонга жўнаб кетди


Шаввол ойи рўзаси ҳақида » Тавҳид\nШаввол ойи рўзаси ҳақида\n3,223 марта ўқилган\nАбу Айюб ал-Ансорий розияллоҳу анҳудан ривоят қилинади, Расулуллоҳ соллаллоҳу алайҳи васаллам дедилар: «Кимки Рамазон рўзасини тутса, сўнгра унга Шавволнинг олти кун рўзасини қўшиб қўйса, гўё йил давомида рўза тутгандек бўлади» (Имом Муслим ривояти, 1164).\nШаввол ойида 6 кун рўза тутиш, кўпгина ҳадисларда зикр қилинганидек суннат ҳисобланади. Ушбу масалада Имом Моликка эргашиш тўғри бўлмайди. Чунки улар Шаввол ойининг рўзасини суннат эмас деб ҳисоблаганлар. Эҳтимол бу кишига Шаввол ойи рўзаси ҳақидаги ҳадислар етиб бормагандир. Бу хулоса уларнинг сўзларида акс этилган: «Менга бирорта салафлардан Шаввол рўзаси ҳақида хабар етиб келмади. Уламолар бу рўзани бидъат бўлиши мумкинлиги ҳавфи сабабли инкор этишди» (Қаранг: «ал-Муватто» 228).\nШунингдек ушбу кунларда рўза тутишни Имом Абу Ҳанифа ҳам макруҳ санаганлар.\nБироқ бир масалада илмнинг мавжуд эмаслиги, бу амал мавжуд эмаслигига далолат қилмайди. Шаввол ойида олти кун рўза тутиш ҳақидаги ҳадислар саҳиҳ. Бу ҳадисларга кўпгина имомлар таянишган.\nСавбон розияллоҳу анҳудан ривоят қилинишича, Пайғамбаримиз соллаллоҳу алайҳи васаллам дедилар: «Аллоҳ ҳар бир яхшилик учун ўн баробар миқдорида яхшилик тайинлади. Шундай қилиб бир ой рўза тутиш 10 ой рўза тутишдек, олти кун рўза тутиш эса (60 кун рўза тутишга баробар бўлиб), бир йилни ташкил этади» (Имом Насоий, Ибн Можа, Абу Шайх «ас-Саваб». Шайх Албоний саҳиҳ деган).\nРамазоннинг 30 кунлик рўзаси, 300 кун кабидир. Шаввол ойидаги 6 кун эса, 60 кун кабидир. Шунда жами 360 кунга (1 йилга) тенг.\nУшбу улуғ ажрга эришиш учун Шаввол ойида 6 кун кетма-кет рўза тутиш шарт эмас. Шайх Сиддиқ Ҳасанхон айтишларича, ушбу рўза Шаввол ойи мобайнида тутилса кифоя қилади (Қаранг: «ар-Равдатун-надия» 1/555).\n/ Кутубхона / Амал мавсумлари / Шаввол ойи рўзаси ҳақида


Табақаланиш мактабдан бошланмасин! | Azon.uz - Ахборот-таҳлилий портал\nТабақаланиш мактабдан бошланмасин!\n1056 15:20 05.03.2020\nЎтган асрнинг 90-йиллари ўрталаригача мактабларда бошланғич синф ўқувчиларига бепул овқат берилган. Ўтиш даври таъсирими, кейинчалик бу тартиб бекор қилинди. Шу-шу, буфетлар савдоси авж олиб кетди.\nБугун собиқ иттифоқ ҳудудидаги айрим давлатлар яна ўша тизимни қайта тиклашяпти. Масалан, беш кун аввал Россия Президенти 1-4 синф ўқувчиларини 2020 йил 1 сентябрдан бошлаб давлат томонидан бепул иссиқ овқат билан таъминлашга доир қонунни имзолади.\nБиз ҳам Россиядан андоза олайлик, демоқчимасмиз. Шунчаки, худди шундай таъминот тизими қайта тикланса, қайси жиҳатлари билан фойдали бўлиши мумкин эди, деб мулоҳаза қилмоқчимиз, холос. Чунки ҳозирги имкониятимиз 25-30 йил олдингидан анча фарқ қилади. Демак, бугун ушбу масалани кун тартибига олиб чиқиш фойдадан холи бўлмайди.\nХуллас, аввалги тизимнинг афзал томони, болалар учун бир хил шароит ва имконият яратилганди. Егуликлар сифатини назорат қилиш мумкин бўларди. Қолаверса, бу қўли калтароқ оилалар учун ҳам бир ёрдам эди. Ижтимоий тенглик таъминланарди.\nҲозир мактабларда аксарият ўқувчилар уйидан овқат олиб келади. Ўзига тўқ оила боласи, табиийки, зўр таом, оддийроқ оила фарзанди эса оддийроқ овқат... Кейин бир стол атрофида овқатланишади. Камбағалнинг боласи бойнинг боласи еяётган овқатни кўриб, ичидан ўксинмайди дейсизми? Кўряпсизми, бу табақаланишга йўл очяпти.\nБошқа тарафи ҳам бор. Уйидан егулик келтирмайдиган болалар буфетдан булочка, сомса, яна алламбалолар сотиб олишади. Гарчи таълим мутасаддилари буфет ва ошхоналар доимий назоратда дейишса-да, ҳали сифат масаласи талаб даражасига чиқди, деб айтолмаймиз. Боз устига, бугун сотилмай қолиб кетган маҳсулотлар эртага яна сотилмаслигига ким кафолат бера олади? Қисқаси, шунинг учун бир хил таъминотга эҳтиёж катта бугун.\nБаъзан ҳайрон қоласан киши. Шунча депутату сенаторларимиз, халқ таълими вазирлигида қанчадан-қанча мутахассис бор. Нимага улар шундай муҳим масалаларни кун тартибига дангал кўтариб чиқмайди? Нега таҳлиллар билан асослаб бермайди? Йўқ, улар газ ёки светни улатиб бергани, одамлар орасига чуқуууур кириб боргани билан мақтанади, холос. Шунда ҳам аксарияти хўжакўрсин учун...\nҲафта бошида Президент йиғилиш қилиб, халқ таълими тизимидаги вазифаларни муҳокама қилди. Тафсилотини кўрдик, ўқидик. Лекин на халқ таълими вазири, на бошқаси бу масалани таклиф сифатида билдирмади. Ахир, давлат раҳбари таклиф беринглар, деб кутяпти-ку. Барака топгурлар, бир марта юрак ютиб, шундай масалани кўтариб чиқинг. Ана шунда ҳақиқий халқ вакили, бир соҳа мутасаддиси сифатида халқни рози қилган бўласиз.\nМанба: Платформа.уз канали\nЎзбекистон Табақаланиш Мактаб Махсус Мақолалар таҳлил Болалар


Озодликнинг Баҳс майдони муштарийлар ва тингловчиларни “Ўзбек болаларига Қорбобо билан Қорқиз керакми?” мавзуидаги баҳсга чорлайди.\nОзодлик бу ҳақда хабар берганидан сўнг, бу мавзу муштарийлар орасида қизғин баҳсга сабаб бўлди.\nБир турфа муштарийлар Қорбобо билан Қорқиз ўзбеклар учун ёт нарса эканлигини, Янги йил байрамини Қорбобо ва Қорқиз билан нишонлаган одамлар гуноҳкор бўлиб қолишини иддао қилсалар, иккинчи томон эса Қорбобо билан Қорқизнинг исломга алоқаси йўқлигини, бу болаларнинг эртаклар дунёсига сайр этиши учун мажозий образлар эканлигини айтиб, Қорбобо билан Қорқизни ўзбек жамиятида тақиқлашни болалар шодлигини, хурсандчилигини улардан тортиб олишга уриниш сифатида баҳолайдилар.\nҚорбобо, Қорқиз, Янги йилни байрам қилиш бугун нафақат ўзбек жамиятида балки Марказий Осиёдаги бир қатор давлатлар фуқаролари орасида ҳам баҳсу-мунозарага сабаб бўлмоқда.\nЧунончи, ўтган йилнинг 31 декабрида Тожикистон пойтахтида истиқомат қиладиган Парвиз Давлатбеков Қорбобо кийимида бўлгани бўлгани учун ўттиз кишилик оломон ҳужумига учраб, чавақлаб ташланди.\nҚирғизистон парламенти депутати Турсунбой Бакир ўғли яқинда қирғизистонлик мусулмонларни Янги йилни байрам қилмасликка даъват қилди.\nХўш, Қорбобо билан Қорқиз ўзбек жамияти, ўзбек болалари учун ёт нарсами?\nБолаларни Қорбобо ва Қорқиз тимсолидаги эртакнамо байрамлардан мосуво қилиш уларнинг ҳали мурғак бўлган руҳиятига салбий таъсир қилмайдими?\nҚорбобо билан Қорқизни байрам дастурхонига таклиф қилганлар диндан чиқиб қоладими?\nҲар йил қор ёғишини интиқлик билан кутиб Қорбобо ясашни орзу қиладиган болаларни энди уларнинг ўрнини боса оладиган қайси эртаклар оламига сайр эттириш мумкин?\nБаҳс майдонида Ўзбек болаларига Қорбобо ва Қорқиз жуда ҳам керак деган позицияда туриб,Швециядан ўзбекистонлик мустақил журналист ва инсон ҳуқуқи ҳимоячиси 47 ёшли Тўлқин Қораев ва самарқандлик 38 ёшли Жамшид иштирок этади.\nУларнинг оппонентлари, Фарғона вилоятидан 28 ёшли Абдуллоҳ Фарғоний ва бухоролик ўқитувчи 38 ёшли Иброҳим эса, Қорбобо билан Қорқиз ўзбек миллати, дини ва болалари учун ёт нарсалар деган ақидада турадилар.\nТўлқин Қораев: Мен Қорбобони биринчи синфда ўқиганимда кўрганман. Ўшанда чин дилдан ишонганман Қорбобо келганлигига, бизга совғалар берганди. Мени эисмда бор менга ўшанда бир расм дафтар билан бир пачка рангли қалам тушганди. Шунақаям хурсанд бўлгандим. Ҳозир ҳам ёш болалар Қорбобо билан Қорқизни интиқлик билан кутишади. Лекин ҳозир энди ушнга ҳам чек қўйишмоқчи. Қорбобо бу мажозий образ холос. Янги йилни кириши асосан болаларни байрами.\nИброҳим: Бизга Қорбобо билан Қорқиз керак эмас. Бир сўз билан айтганда ўзимизни миллий урф одатларимизга етмайди. Яқинда мен эшитдим бир одам 65 минг сўмга арча сотиб олибди, бир кунлик байрам учун. Майли пули бўлса олаверсин. Энди ўша ўрис орқали бизни маданиятимизга кириб қолган нарсаку бу. Бундан воз кечиш керак.\nЖамшид: Арча байрамлари, Қорбобо билан Қорқизнинг тарбиявий томондан ҳам аҳамияти бор. Ҳаётда доим эзгулик ғолиб бўлади, деб айтилади. Болаларни ижобий тарбиясига бу эртаклар оламининг жуда катта фойдаси бор...\nАбдуллоҳ Фарғоний: Бу Қорбобо билан Қорқизларни, арча байрамларини болалар руҳиятига салбий таъсири бор. Ўша Қорбобо билан Қорқиз бўлган давраларни бирортаси ҳам ичкиликсиз бўлмайди. Бола бу байрамларда нимани кўради, уйдагиларни ароқ ичишини кўради. Бу бола тарбиясини ўшандаёқ издан чиқаришга сабаб бўлади...\nБаҳс майдони: Ўзбек болаларига Қорбобо билан Қорқиз керакми?


10 йилча аввал бошимдан утган. Бир урологга учрашдим , 1,5 ой даволандим, фойдаси кам булди. Кейин бир яхши инсонни маслахати б-н кекса уролог отахонга (оллох рахматига олсин)учрашдим. Савол- жавоб ва курикдан кейин отахон менга 1варак когозга анчагина нарса ёзиб бердилар ва шу ёзганларига амал килмасам мени даволамасликларини айтдилар. Куйида эсимда колганича ёзаман.\n1. Ичиш чекишни ташлаш.\n2. Иложи борича вактида дам олиш , уйку 7-8 соат, эрталаб ва кечкурун (ужиндан 1,5-2 соат утгач)бадантарбия, енгил югуриш, турникда тортилиш,\n3. Совук сув, окар сувда чумилмаслик. Хул кийимда колмаслик, баданни курук тутиш.\n4. Вактида овкатланиш, сут махсулотлари, хайвон ёги (чарви, буйрак ёги) , хамирли (айникса сомса) овкатларни камайтириш, овкатдан кейин 2соатча суюклик ичмаслик.\n5. Жигарни ва йугон ичакни мутахассис куригидан утказиш, зарур булса даволаниш.\n6.Аёлингиз хам шифокор куригидан утиши керак. Жинсий якинлик у-н энг яхши вакт тун ярми, яъни 2-3 соат уйкудан кейин, алокадан кейин хам ухлаш керак.\nЁдимда колганлари шу.\n10 кунлардан кейин фойдаси сезила бошлади. Хатто дори дармонга хожат колмади. Факат 1ой гиёхли дамлама (асал кушиб) ичдим. Хозир яхши, ёшим 50га етиб колди, хафтасига 3-4та норма, +- 1ёки 2.\nэнг кераги хохиш ирода,


ЎзА - Эътибор ва самара\n20.01.2015 14:25 Болалар спорти\nЭътибор ва самара\nТошкент вилоятида ўтган йиллар давомида Ўзбекистон Болалар спортини ривожлантириш жамғармаси томонидан 147 болалар спорти иншооти қурилиб, фойдаланишга топширилди.\nПрезидентимиз раҳнамолигида ёш авлоднинг жисмонан соғлом, маънан етук инсонлар бўлиб вояга етиши, спорт билан мунтазам шуғулланиши, ўз истеъдод ва салоҳиятини юзага чиқариши учун барча зарур шарт-шароитлар яратиб берилмоқда.\nДавлатимиз раҳбарининг 2002 йил 24 октябрдаги “Ўзбекистон Болалар спортини ривожлантириш жамғармасини тузиш тўғрисида”ги ва 2004 йил 29 августдаги “Ўзбекистон Болалар спортини ривожлантириш жамғармаси фаолиятини такомиллаштириш чора-тадбирлари тўғрисида”ги фармонлари бу борада муҳим дастуриламал бўлаётир.\nБолалар спортини ривожлантириш жамғармасининг Тошкент вилояти филиалидан маълум қилинишича, вилоятда ўтган йили олтита мактабнинг спорт зали, учта мусиқа ва санъат мактаби, битта ёпиқ сузиш ҳавзаси янгидан қурилиб, замонавий анжомлар билан таъминланган.\nДавлатимиз томонидан яратиб берилаётган замонавий шарт-шароитларда маҳоратини ошираётган ёш спортчиларимиз турли мусобақаларда муваффақиятларга эришмоқда.\n2013 йилда велоспорт бўйича 20 ёшлилар ўртасида Ҳиндистонда ўтказилган Осиё чемпионатида Чирчиқ олимпия захиралари спорт коллежи ўқувчиси Муроджон Холмуродов иккинчи бор Осиё чемпиони бўлди. Шу коллеж тарбияланувчиси Екатерина Кнеделева ўсмирлар ўртасида Таиландда ўтган қатъа мусобақасида иккинчи ўринни қўлга киритди. Белбоғли кураш бўйича Россияда ўтказилган жаҳон чемпионатида ёш спортчилар Искандар Маҳаматов ва Шаҳриддин Хайриддинов биринчи, Элдор Неъматов иккинчи, Ғолиб Аҳмедов учинчи ўринни эгаллади.\nАлбатта, ёш ва умидли спортчиларнинг бундай натижаларга эришишида мураббийларнинг хизмати катта. Вилоятдаги спорт иншоотларида 2 минг 400 нафардан зиёд юқори малакали мутахассис 86 минг нафар ўғил-қизга спортнинг қирққа яқин тури бўйича сабоқ бермоқда.\n– Мактабимизда болалар сув спорти, бадиий гимнастика, стол тенниси каби спорт турлари билан мунтазам шуғулланмоқда, – дейди Олмалиқ шаҳридаги 3-болалар ва ўсмирлар спорт мактаби директори Баҳодир Аҳмедов. – Кейинги йилларда уларнинг сафи кенгайиб бораётир. Бу спорт билан шуғулланиш учун яратилган шароитлар янада яхшиланаётгани, унинг тобора оммалашаётганидан далолатдир.\nЎтган йили ушбу мактабнинг 33 нафар тарбияланувчиси спортнинг турли йўналишлари бўйича мамлакат ва халқаро миқёсда ўтказилган беллашувларда совриндорлар қаторидан жой олди. Бу ерда шуғулланаётган болаларнинг 270 нафардан зиёди қизлардир.\n2014 йилда сув спорти бўйича Малайзияда бўлиб ўтган халқаро мусобақада биринчи ўринни эгаллаган Ангелина Шимит улардан бири.\n– Сув спорти билан беш йилдан буён шуғулланаман, – дейди Ангелина. – Шу кунларда навбатдаги халқаро мусобақаларга тайёргарлик кўрмоқдаман. Жаҳон ареналарида Ватанимиз – Ўзбекистон шарафини муносиб ҳимоя қилиш энг олий мақсадимдир.\nСпорт болани чиниқтиришдан ташқари курашга, аниқ мақсад сари интилишга ундайди, иродасини тоблайди. Мамлакатимизда спорт билан мунтазам шуғулланиш учун яратилган ва яратилаётган шароит ва имкониятлар ёшларимиз ана шундай юксак фазилатларга эга инсонлар бўлиб камолга етишига хизмат қилмоқда.


Боғчалар қачондан ва қай тартибда очилиши маълум бўлди - Zamin.uz\n23:05 / 10.09.2020\nМактабгача таълим вазири Агриппина Шин боғчалар пандемия шароитида қандай ишлаши ҳақида маълумот берди. Унинг айтишича, боғчаларни очишда болалар хавфсизлиги биринчи ўринга қўйилади, боғчага келмайдиган болаларнинг ўрни ҳам сақлаб қолинади.\nМТТлар босқичма-босқич очилиши режалаштирилган. Уларнинг очилиши учун халқ депутатлари маҳаллий кенгашларининг розилиги талаб этилади.\nКичик ёшли болалар гуруҳлари ҳали тартиб-қоида нималигини билмайди, улар орасида ижтимоий масофа сақлаш жуда қийин. Шунинг учун биз МТТларни очишни босқичма-босқич ўрганган ҳолда амалга оширмоқчимиз», – деди Агриппина Шин 10 сентябрдаги матбуот анжуманида.\nМаълум қилинишича, МТТлар 14 сентябрдан фаолият бошласа, ота-оналарнинг 16 мартдан кейинги кунларга қилинган ярим ойлик тўловлари ой охирига қадар ҳисобланади. “Замин” янгиликларини “Инстаграм”да кузатиб боринг\n2-01-2019, 11:52, Жамият


20:34 / 05.10.2016\nБолгария махсус хизматлари Европол билан ҳамкорликда қалбаки пул ясовчи жиноий гуруҳни фош қилдилар. Махсус операция натижасида 9 киши қўлга олинди, улардан 3 млн евродан кўпроқ қалбаки пул мусодара қилинди, деб хабар бермоқда Болгария ички ишлар вазирлиги бош котиби Георгий Костовга иқтибос келтирган ҳолда News.bg портали.\nҚалбаки пул ясовчилар қалбаки пулларни Пловдив шаҳридаги саноат ҳудудларидан бирида босишган. Болгария уюшган жиноятчиликка қарши кураш бош дирекцияси маълумотларига кўра, жиноий гуруҳнинг бир қисми қалбаки пуллар босиладиган хонада қўлга олинган. Шу ернинг ўзида 3 млн евродан кўпроқ қийматдаги тайёр банкноталар аниқланган.\nГуруҳнинг бошқа қисми 50 ва 100 евролик қалбаки пулларни сотишга уриниш вақтида қўлга олинди. Иккита турли жойда қўлга олинган жиноятчилардан олинган қалбаки пул қиймати мос равишда 50 ва 100 минг еврони ташкил қилган.\nЕвропол ва болгар махсус хизматларининг операциялари София ва Пловдивда 4 ва 5 октябрь кунлари ўтди, бунга 5 ой давомида тайёргарлик кўрилган.\nЕвропол мутахассисларининг таъкидлашича, қалбаки пуллар сифати жуда юқори бўлган ва бу жиноятчиларнинг катта тажрибага эгалигини кўрсатади. Жиноятчилардан бири худди шундай жиноят учун 2006 йилда Германияда ҳибсга олинган бўлган.\nКостовнинг айтишича, жиноий гуруҳнинг ҳаракатлари Европа Иттифоқининг молиявий барқарорлигига жиддий хавф туғдирган, чунки улар қалбаки пулларни 2015 йилдан бери Европанинг кўплаб давлатларида тарқатиб келганлар.\n02:13 / 12.04.2018


Ўзбекистон ногиронлари япон поллаттасига зорми?\n25 июн 2022, Тошкент вақти: 18:34\nЗикрилло Ишонч Расмий маълумотларга кўра, Ўзбекистонда 800 минг атрофида ногирон кишилар яшайди. Рўйхатга олинмаганлар билан қўшиб ҳисоблаганда уларнинг сони бир миллиондан ошиши мумкин.\nМамлакатда ёш ногиронлар ўртасида санъат йўналишида “Мафтункор ранглар дунёси” кўрик-танлови ўтказиб келинади. Бу йилги кўрикда қатнашган хоразмлик Назира Сафарбоева фақат шу танловда ҳақиқат борлигини кўришини айтади.\n“Биз бошқа танловларда ҳам иштирок этганмиз. Лекин уларда ҳақиқат йўқ. Негадир имконияти чекланган инсонларга паст назар билан қаралади. Ўзим Зулфияхоним номидаги давлат мукофотига номзодимни қўйган эдим. Тўғрисини айтганда, бу танловда кўп нарса пулга боғлиқ. Иқтидор иккинчи ўринда қолиб кетди”, - дейди Н.Сафарбоева.\nЎзбекистон ногиронларининг муаммолари жуда-жуда кўп. Соғлиқ, таълим соҳаси, ишсизлик ва ҳоказолар уларни ҳам қийнаб келади. Мамлакат ногиронлари, оз бўлса-да, халқаро инсонпарвар ташкилотлар эътиборида туради. Бу ташкилотлар орқали Ўзбекистон ногиронларига чет эллардан турли инсонпарварлик ёрдамлари, жумладан, кийим-кечак, дори-дармон олиб келинади.\nИнсонпарварлик ёрдамини тарқатишга масъул ташкилотлардан бирининг вакили Отабек Носиров келаётган кўмак ҳар доим ҳам ногиронларни қувонтиравермаслигини таъкидлади.\n“Баъзан шундан кийимлар келадики, улар полни артишга латта сифатида ишлатишга ҳам арзимайди. Бу ёрдамлар жойланган қутилар Америка, Япония ва яна қандайдир тамғалар билан келади. Уни қандай қилиб ногиронларга бериш мумкин? Лекин телевидениеда фалон давлатдан фалон ёрдам келгани мақталади”, - деди Н.Носиров.


ИнтерФУТБОЛ :: Пандемия пайтидаги харажат\nПандемия пайтидаги харажат\n2020 йилнинг трансфер бозори бутунжаҳон пандемияси таъсир этган навбатдаги соҳа бўлди. Даромад манбаларидан жудо бўлган клублар 100 млн. евродан кўпроқ баҳодаги келишувларни амалга ошира олишмагани боис, қишки дарча «ҳарорати» мўътадил бўлди. Бироқ ёзги-кузги олди-сотдилар АПЛ клубларига бир қатор залворли трансферларни туҳфа этди.\nСон ва қиймат қисқарди\nМазкур омиллар асосий ўзгаришларни қайд этиш учун етарли. Дастлабки ва юз бериши муқаррар бўлган далил - келишувлар кўлами ва уларда амалга оширилган тўловлар миқдори камайди. Буларнинг асосий сабабчиси клублардаги даромадларнинг пасайиб кетганлиги бўлди. Бунинг натижасида трансферлар сони 18047дан 17077тага камайди. Уларда сарфланган маблағ эса 7,35 млрд. доллардан 5,63 млрд.га тушиб қолди.\n2020 йилнинг июли энг оммавий трансферлар ойи бўлмади\nАмалга оширилган келишувларнинг ойлар бўйича тақсимотида ҳам сезиларли ўзгаришлар юз берди. Анча йиллардан бери бу борада январь ва июль ойлари яққол етакчилик қилаётганди. 2020 йилда фақат дастлабки ой бу мақомни сақлаб қолди. Январда ТМS базаси 4208та келишув ҳужжатлари билан бойиди. Яъни, 2019 йил январига нисбатан 356тага кўпроқ. Июлда эса 1377та (аввалги йилда 4512та эди) шартнома имзоланди. Бу ҳолатни чемпионатлар ва еврокубок мусобақалари муддатининг кечиктирилгани муносабати билан келишувларни расмийлаштириш муҳлати ҳам ўзгаргани изоҳлай олади. Мавсумларнинг ноодатий вақтда якунлангани оқибатида сентябрь ойи келишувлар сони бўйича 2-ўриндан жой олди - 2569та трансфер.\nАПЛдаги топ-трансферлар буни тасдиқлайди - 3та қимматбаҳо келишувнинг 2таси айнан шу ойда амалга оширилди. (Кай Хаверцнинг «Челси»га ўтиши - 4 сентябрда, Рубен Диашнинг «Манчестер Сити»га келиши - 29 сентябрда).\nКлублар ўртасида ижара шартномаларининг ошганлигини пандемия таъсирининг муҳим жиҳатларидан бири дейиш мумкин. 2019 йилдаги келишувларнинг 14,2 фоизи ижара шартномаси асосида бўлса, ноодатий йилда бу кўрсаткич 16,2га кўтарилди. Бу йўналишда ҳам АПЛ вакиллари фаоллик кўрсатдилар. Бироқ бу борада «Челси»дан (34 трансфернинг аксарияти ижара) 45 нафар футболчисидан вақтинча ёки бутунлай воз кечган «Манчестер Сити» ўзиб кетди.\nШу билан биргаликда доимий асосдаги трансферлар сони 1,3 фоизга камайди. Жорий йилнинг қишки дарчасида анъана давом этди. Инглиз жамоалари умумий қиймати 84,2 млн. фунт бўлган 9та келишув билан кифояланишди. Ўтган йилнинг қишки трансферида келишувлар сони икки баравар кўпроқ, сарфланган маблағ 230 млн. фунтни ташкил этганди.\nПандемиядан тобора узоқлашилаётган паллада клублар қандай футболчиларни харид қилаётганликлари билан танишиш ҳам қизиқарли, албатта. 2020 йилда имзоланган келишувларнинг кўпчилиги 18-23 ёшдаги ўйинчилар ҳиссасига тўғри келмоқда - 7369 трансфер. Бу борадаги иккинчи натижа 24-29 ёшлиларга тегишли (6981) Таъкидлаш жоизки, етакчи гуруҳларнинг сарфлаган маблағлари деярли бир хил - 2,6 млрд. доллардан. Кўриниб турибдики, ёш иқтидор соҳибларининг баҳоси қимматроқ, деган гап-сўзлар асоссиз. Ҳеч бўлмаганда, 2020 йилда қайд этилган кўрсаткичларга биноан.\nОммавий хасталик йилидаги асосий тенденциялар\n*** Дунёдаги энг кўчманчи миллат - бразилияликлар. Ҳисобот йилида ушбу юрт вакиллари билан 2008та келишув имзоланди. 2-ўриндан жой олган аргентиналик сайёҳлар ҳисобида 899та трансфер бор. 3-поғона британиялик футболчиларга насиб қилди - 817.\n*** Харидлар бобида ҳам Бразилия етакчи - 1015 трансфер. Португалия 755та келишув билан иккинчи натижани қайд этди. Англия, ўз навбатида, сотувчилик бобида пешқадам бўлди - 867та трансфер.\n*** АПЛ пандемия шароитида ҳам бошқалар учун мўмай даромад ва чангютгич вазифаларини адо этиб, 1,6 млрд. доллардан воз кечди. Италияликлар 730, испанлар 607, немислар ва французлар 550 млн.лик харажатлар билан кифояландилар.\n*** Харидлар ҳажми бўйича инглиз клублари испанлардан (340), португаллардан (262), немислар (245), французлар (216) ва голландлар (149)дан олдиндалар.


Саудия Арабистонида футбол ўйинини тўхтатиб, дарвозабоннинг сочини олишди - Спорт UZ - Скачать музыку бесплатно новинки музыки 2016-2017\nСаудия Арабистони чемпионатида футболга хос бўлмаган ҳодиса рўй берди. Расмийлар 21 тур доирасида "Аш-Шабоб" ва "Ал-Қодисия" ўйини вақтида мезбон жамоа дарвозабони Волид Абдулланинг сочини ислом динига хос эмас деб топишди. Tunisia Today хабарига кўра, меҳмонларни мезбонларга дарвозабонининг соч турмаги ҳақорат каби туюлган шундан сўнг уларнинг талаби билан ўйин тўхтатилган. Жамоага 2 вариант таклиф қилинган: ёки дарвозабонни алмаштириш ёки унинг сочини тартибга келтириш. Мураббий эса иккинчи вариантни танлаган ва дарвозабоннинг сочини майдон четида текислашган. Бу ўйинда меҳмонлар 2:0 ҳисобида ғалаба қилишган. "Аш-Шабоб" "Ал-Ҳилол"га қарши ўйнайди ва Волид Аблулла бу учрашувда иштирок этмайди. Футболчиларнинг соч турмаклари бўйича Саудия Арабистони футбол федерацияси ҳамда Миллий олимпия қўмитаси томонидан ўрнатилган янги тартибларга кўра, "футболчилар ва спортчиларнинг диний туйғуларни топташи мумкин бўлган, Ислом динига зид ҳисобланадиган соч турмаклари ва ташқи кўринишда бўлиши" тақиқланади. - деб хабар бермоқда Stadion.uz нашри.


Ёш техника ихлосманди нима дейди?\n2021-07-05 11:07:07 958\nЯқинда Тошкентда ўтказилган Ёшлар ва талабалар форумида Президентимиз сўзлаган нутқ барча қатори наманганлик ёшларни ҳам руҳлантириб юборди. Улар навқирон авлод вакиллари ҳақидаги ғамхўрликдан бениҳоя миннатдор эканликларини изҳор этмоқдалар. Яқинда ...\n“Севимли ўйинчоғим” истеъдодларни кашф этди\n2021-07-05 10:07:05 858\nБир неча йилдирки, мамлакатимизда мактабгача таълимни ривожлантириш ва унинг ҳозирги замон талаблари даражасида фаолият кўрсатишига эришиш юзасидан қатор тадбирлар амалга оширилмоқда. Кўпдан-кўп янги муассасалар қурилмоқда, бунда хусусий сектор ...\nЁшлар ҳақида ғамхўрлик\n2021-07-02 19:07:11 940\nПрезидентимизнинг Тошкент шаҳрида бўлиб ўтган Ёшлар ва талабалар форумида иштирок этиб, навқирон авлод вакиллари ҳақида билдирган фикрлари мамлакатимиз кенг жамоатчилигининг эътиборини тортди. Вилоят партия кенгашидаги “Ёш адолатчилар” ...\nАдолатли қайноналар беллашди\n2021-06-28 14:06:43 927\nХалқимизда қайнона қайнамаса, келин айнимайди деган нақл бор. Дарҳақиқат, оиланинг жипслиги, мустаҳкамлиги, келинларнинг янги хонадонга мослашуви кўп жиҳатдан қайноналарга боғлиқ. Янги оилалар вужудга келар экан, баъзан низо чиқмайдиган хонадоннинг ...\nУчқўрғоннинг энг адолатли қайнонаси мукофотланди\n2021-06-25 13:06:58 883\nИбодатхон Болтабоевани “Янгиобод” маҳалласида ҳамма яхши танийди. У узоқ йиллар мактабгача таълим тизимида меҳнат қилиб, нафақага чиққан. Онахон бу ердаги намунали оилалардан бирининг бекаси. 2 нафар келинни ўз фарзанди сифатида ...\n2021-06-24 14:06:18 731\n“Саховат уйи” фойдаланишга топширилди\n2021-06-23 18:06:01 1051\nПрезидентимиз Ш. Мирзиёевнинг 2021 йил 18-19 февралдаги ташрифи вилоят ижтимоий-иқтисодий ҳаётида муҳим аҳамиятга эга бўлди. Чунки бир қатор истиболли лойиҳалар кўриб чиқилди ва амалиётга татбиқ этиш тавсия қилинди. Айни пайтда уларни амалга ошириш ...\nЯнги Ўзбекистон ёшлари, бирлашайлик!\n2021-06-23 17:06:19 1121\nЁшлар билан янгича ишлаш тизими доирасида келажагимиз эгаларининг бўш вақтини мазмунли ташкил этиш, уларнинг иқтидор ва салоҳиятларини намоён қилиш, мотивация бериш, қалбларида ёт ғояларга қарши иммунитетни шакллантириш мақсадида кўплаб форумлар, ...\nТараққиётда ҳар бир ҳудуднинг ўз ўрни бор\n2021-06-23 17:06:12 798\nМамлакатимиз Тошкент шаҳри, Қорақалпоғистон Республикаси ва ўн икки вилоятдан иборат маъмурий-ҳудудий бирликларга эга. Бугунги кунда давлатимиз раҳбари уларнинг ҳар бирини жадал ривожлантириб, Ўзбекистоннинг умумий тараққиётига қўшадиган ҳиссасини ...\nБолалар саломатлиги – биринчи даражали вазифа\n2021-06-21 15:06:19 727\nХалқ депутатлари Янгиқўрғон туман кенгаши таркибида икки нафар “Адолат” СДП вакили фаолият олиб боради. Улар халқ таълими тизимида меҳнат қилишади. Гулчеҳра Усмоновани ҳам, Шавкатжон Ғайбуллаевни ҳам кенг жамоатчилик ҳаётнинг ҳар ...


Миср 2036 йилги ёзги Олимпия ўйинларига мезбонлик қилмоқчи — Sof.uz\nЖАҲОН 354,771,947 281,674,754 5,621,999\nМиср 2036 йилги ёзги Олимпия ўйинларига мезбонлик қилмоқчи\n4.01 21:09 22 Ўзбекистон\nҚора қитъанинг тарихий мамлакатларидан бири Миср 2036 йил бўлиб ўтадиган ёзги Олимпия ўйинларини ўтказиш ниятида. Бу ҳақида мамлакат спорт вазири Ашраф Собҳи маълум қилган.\nСобҳининг таъкидлашича, Миср бу борада Халқаро Олимпия қўмитасига расмий хат жўнатишга тайёр. Қайд этиш жоиз, ХОҚ президенти Томас Бах Африка мамлакатларининг бундай ташаббусларини қўллаб-қувватлаши ҳақида гапириб ўтган. Боиси ҳозиргача фақатгина ушбу қитъа ҳеч қачон Олимпия ўйинларини қабул қилмаган.\nҲозирда Қоҳирадан 45 км узоқликда “Мисрнинг Халқаро Олимпия шаҳарчаси” номли йирик спорт комплекс қурилиши олиб борилмоқда. У ерда Олимпия шаҳарчаси ва 90 минг ўринли асосий маросимлар ўтказиладиган бош стадион, сузиш ҳавзаси ва теннис кортлари каби спорт иншоотлар қад ростлайди.\nҲозиргача Мисрдан ташқари Ҳиндистон, Россия, Украина, Туркия, Испания ҳам 2036 йилги Олимпиадани қабул қилиш ниятида эканини билдирган.\nАфрика давлатлари орасида сўнгги бор Кейптаун 2004 йилги Олимпиадани қабул қилиш учун кураш олиб борган. Маълумки, якунда мезбонлик Афина шаҳрига берилган.


Журналист Никита Макаренко "Тошкентни маънавият барбод қиладими" деган мақоласи gazeta.uzда эълон қилинди.\n«Ўзбекистон» телеканалида 26 август оқшомида эфирга узатилган «Муносабат» кўрсатувида чиқиш қилган Тошкент Давлат Техника университетида ҳуқуқшуносликдан дарс берадиган ўқитувчи Анжелика Абдуллаева Никита Макаренкони “Халқ душмани” деб атади:\n- Бу халқ душмани бу. Керак бўлса¸ шу одамни бу ëққа чақириш керак эди, деди Абдуллаева.\nБлогерни "Халқ душмани" дея атаган Анжелика Абдуллаева\nБошловчининг “сиз шу мақолани ўқиганмисиз, деган саволига ҳуқуқшунос ўқитувчи “- Мен мақолани ўқимадим”, дея жавоб берди.\nАйни кўрсатувда қатнашган блогер Нозим Сафаров бу ўқитувчини журналистни ҳақорат қилганликда айблади.\nОзодлик билан суҳбатда Нозим Сафаров Анжелика Абдуллаевани тоқатсизликда айблади ва у “журналист Никита Макаренкодан узр сўраши” кераклигини урғулади:\n- Опа, негадир, Макаренконинг шахсиятига ўтиб, уни жонли эфирда бутун ўзбекистонликлар олдида халқ душмани, деб атади. Агар ТВда кўрган бўлсангиз мен ва депутат Расул Кушербаев бу опага эътироз билдирдик. Мен у опага мақолани ўқидингизми десам йўқ, лекин биламан деб жавоб берди. Бу тоқатсизликнинг олий кўриниши бўлди. Бундай холат на маънавият¸ на этика ва на одамгарчиликка тўғри келмайди. Абдуллаева кечирим сўрасин.\nБлогер Нозим Сафаров билан суҳбат\nЖурналист Никита Макаренко Озодлик билан 27 август кунги суҳбатда "бу жоҳил аëлнинг савиясиз айбловига эътибор бермагани ва унинг кечиримига мухтож эмаслигини" айтди:\n- Ўта савиясиз бу ëрлиққа¸ яъни мени халқ душмани деб айтишлариyb эътиборсиз қолдиришни маъқул деб биламан. Булар ҳали ҳам Совет давридан қолган тоталитар зеҳният қуллигидан озод бўлмаганига ачинаман, холос. Тошкент зерикарли шаҳар деб ëзган гапимни кўпчилик маъқуллаганига эътибор қаратишни маъқул кўраман. Тошкент жуда зерикарли шаҳар. Буни рад қилиш имконсиз. Ишонмасангиз, жаҳоннинг ҳар қандай ривожланган шаҳри билан таққослаб кўринг.\nНикита Макаренкоднинг яна айтишича¸ Тошкент доимо ҳам зерикарли шаҳар бўлмаган:\n- Тўқсонинчи йиллар бошида Тошкент турли ғоялар ва қизиқарли шахслар шахри эди. Эркинлик бор эди. Одамлар кечалари оммавий сайрга чиқарди, тунги ҳаёт ва бирмунча эркинлик бор эди. Аммо Каримов давридаги мулозимлар бу шаҳарни қўрқув гирдобидаги ҳудудга айлантиришди. Бугунги Тошкентни Олмаота ёки Боку билан солиштирсангиз тушуниб оласиз фарқини:\nМуаллифнинг 23 август кунги мақоласида “Маънавият, бу — ёлғон концепция, адашиш. Чунки у барча инсонларда бир хил қадрият ва эҳтиёж бўлишини талаб қилади. Универсал қадриятлар бўлмайди. Энг муваффақиятли ва барқарор жамият, бу — хилма-хиллик, оз сонли гуруҳлар ҳам ўзини эркин ҳис этишидир. Моножамият эса — тарихий берк кўчадир.”¸ дея ëзган эди.\nБу гапга қарши¸ ЎзА “Тунги ҳаёт ниқобида «оммавий маданият»ни тарғиб қилманг!”¸” Энг осон иш – маслаҳат бериш”¸ “Лоф ҳам эви билан-да, биродар!”¸ “Жаноб, Фарғонага бир келинг!” деган бир нечта мақола кетма-кет чоп қилинди.\nРасмий орган ЎзА Никита Макаренкони "тирноқ орасидан кир" қидиришда¸ “Бугунги кун ижобий ўзгаришларни кўриб туриб кўрмасликка ва ундан фақат камчилик қидириш” да айблайди.\nОзодлик билан суҳбатда журналист Никита Макаренко бу ҳуружларнинг буюртма эканлигини айтган ҳолда¸ давлат ëки бошқа органлардан тазйиқ бўлмаганлигини таъкидлади:\n- Илгаригидек олдин газетада уриб¸ кейин милиция олиб кетадиган замон эмас. Улар ëзишди менга қарши¸ лекин бунинг ортидан ҳуқуқ- тартибот органлари келиб мени сўраб-суриштиргани йўқ. Мен Тошкентда туғилдим бу шаҳарни севаман. Бу менинг шаҳрим. “Маънавият” ҳақидаги турли тўқима гаплар билан шаҳар ҳаëтини муракаблаштирманг!


Термизда халқаро савдо маркази пайдо бўлади - Anhor\nAnhor Все посты Термизда халқаро савдо маркази пайдо бўлади\nТермизда халқаро савдо маркази пайдо бўлади\nПрезидент Шавкат Мирзиёев Термиз халқаро савдо маркази бош режаси билан танишди. Ушбу марказ учун Термиз туманидан 26 гектар майдон ажратилган. Умумий қиймати 75 миллион доллар бўлган марказда маҳсулотларни қабул қилиш, сақлаш, қайта ишлаш, саралаш ва қадоқлаш мажмуалари қурилиб, савдо хизматлари йўлга қўйилади. Зарур инфратузилма тармоқлари барпо этилади. Бу ҳақда Ўзбекистон президентининг матбуот хизмати хабар беради.\nМарказнинг қурилиш ишларини бошлаш учун Тикланиш ва тараққиёт жамғармасидан 10 миллион доллар ажратилди. Давлат раҳбари марказ биноларини енгил конструкциялардан қуриш, вилоят тадбиркорларини бу ерда ишлашга ва экспорт фаолиятига жалб қилиш, чет эллик ишбилармонлар учун барча қулайликлар яратиш юзасидан кўрсатмалар берди.\nҲақиқий барқарорлик ҳақида ёки “юқори”дан бериладиган кўрсатмаларсиз фуқаролик жамияти\nEzgu Amal жамғармаси онкокасалликларга чалинган болалар учун байрам ўтказди


Озарбойжонлик журналист Швейцарияда бошпана берилишини сўрамоқда\n20:13 / 01.11.2016\nФото: REPORT IA\nОзарбойжонлик журналист Рауф Мирқодиров Швейцарияда сиёсий бошпана берилишини сўрамоқда. Аввалроқ у ерда унинг оиласи бошпана олганди.\nЖурналистнинг бошпана олишга ариза бергани ҳақида унинг адвокатига иқтибос келтирган ҳолда бир қатор ахборот агентликлари маълум қилган.\nРус тилида чоп этиладиган "Зеркало" газетасининг журналисти 2014 йилда Туркияда ушланган ва у ердан Озарбойжонга депортация қилинган. Журналист оиласи Туркияда қолган ва кейинроқ Швейцарияда сиёсий бошпана олган.\n2015 йилда журналист давлатга хиёнат қилганлик учун 6 йиллик қамоқ жазосига тортилганди. Айблов ҳукмида ҳуқуқ ҳимоячиси Лейла Юнус журналистни Арманистон разведкасига ишлашга ёллагани айтилган.\nМарт ойида ҳакамлик суди журналистга берилган жазони 5 йиллик шартли муддат билан алмаштирган. Журналистнинг ўзининг айтишича, у ҳеч қачон Арманистон ёки бошқа бир давлат махсус хизматлари билан иш кўрмаган. У жазо ҳукмининг тўлиқ бекор қилинишини истамоқда.\nЖурналистга 2016 йил ёзида оиласи билан кўришиш учун хорижга чиқишга рухсат берилган. Унинг таъкидлашича, у оиласи билан бирга бўлишни истагани ва Озарбойжонда унинг эркинлиги ва ҳаёти хавф остида бўлгани учун бошпана берилишини сўраган.\nШвейцария журналист Озарбойжон сиёсий бошпана


30 март 2020, Тошкент вақти: 03:45\nБМТ Бош Ассамлеяси.\nБМТ Бош Ассамблеяси 12 декабрдаги ялпи сессиясида Ўзбекистон томонидан ишлаб чиқилган «Маърифат ва диний бағрикенглик» махсус резолюциясини қабул қилди.\nПрезидент Шавкат Мирзиёев 2017 йил сентябрда Нью-Йоркда бўлиб ўтган БМТ Бош Ассамблеясининг 72-сессиясида мазкур резолюцияни қабул қилиш ташаббуси билан чиққан эди.\nТашқи ишлар вазирлиги матбуот хизматининг билдиришича, резолюциянинг асосий мақсади — барча учун таълим олиш имкониятини тақдим этиш, саводсизлик ва билимсизликни бартараф этишдан иборат.\nҲужжатда "бағрикенглик ва ўзаро ҳурматни ўрнатиш, диний эркинликни таъминлаш, диндорлар ҳуқуқларини ҳимоя қилиш ва уларнинг камситилишига йўл қўймаслик"ка ҳам чақирилган.\nРезолюция БМТнинг барча аъзо давлатлари томонидан бир овоздан қўллаб-қувватланди ва мазкур ҳужжатга 50 дан ортиқ давлат ҳаммуаллифлик қилди.


Аёлларга оид » Категориялар » Барча мавзулар » Саҳифа : 1\nУмумий сони: 145\nМуаллиф : Солиҳ ибн Ал-Фавзон Ал-Фавзон Таржима : Исҳақ ибн Абдуллоҳ Ад Дубайрий Ал Авазий\nМўминаларга хос масалаларга ишоарлар\nМуаллиф : Солиҳ ибн Ал-Фавзон Ал-Фавзон Таржима : Ризоуллоҳ Муҳаммад Идрис Муборакфулий common_publisher : Риёз шаҳри Рабва маҳалласи диний тарғибот идораси\nМўминаларга хос масалаларга ишора\nМўминаларга доир масалаларга урғу\nМуаллиф : Солиҳ ибн Ал-Фавзон Ал-Фавзон Таржима : Муҳаммад Башир Эрёрсуй\nМаърузачи : Аҳзамий Сомиъун Таҳрир : Эко Ҳаринто Абу Зайд\nМуслима аёлларга ҳижобнинг вожиблиги ва ҳижоб унинг поклигига рамз эканлиги ва шу борада бошқа масалаларга тўхталиб ўтилади\nМаърузачи : Абдуллоҳ ибн Абдурраҳмон Ал-Жибрийн\nМуслима аёл зийнати\nМуаллиф : Абдуллоҳ ибн Солиҳ Ал Фавзон\nМуаллиф : Дорулқосимнинг илмий қисми Таҳрир : Фирадий Насриддин Абу жаъфар Таҳрир : Эруандий Тирмизий Таҳрир : Муҳаммад Муъин Басрий Таҳрир : Муҳаммадуна Абдулҳамид common_publisher : Риёз шаҳри Рабва маҳалласи диний тарғибот идораси\nҲижоб ҳақида сўз\nМуаллиф : Муҳаммад ибн Солиҳ Ал-Усаймийн Таржима : Буримо Абдуҳу Давуд\nЖамият ислоҳида аёл кишининг ўрни\nPDF 13 / 1 / 1438 , 15/10/2016\nЁзувчи : Муҳаммад Шокир Шариф Таржима : Абдулҳафиз домла Таҳрир : Абу Абдуллоҳ Шоший\nУшбу мақола "Аёлларга хос дарслар силсиласи" номли овозли дарслардан ўн биринчи дарс матни бўлиб, Аёлларга хос илм мажлиси қуриш ва уларни эҳтиёж бўлганда эркаклардан алоҳида бўлган бир ўринда ажратишлик, яъни ажратиб дарс беришлик ҳақидаги боб шарҳ қилинади.\nУшбу мақола "Аёлларга хос дарслар силсиласи" номли овозли дарслардан ўнинчи дарс матни бўлиб, эркакларни бегона аёлларнинг ҳузурига киришдан ман қилиш ҳақидаги боб шарҳ қилинади.\nУшбу мақола "Аёлларга хос дарслар силсиласи" номли овозли дарслардан тўққизинчи дарс матни бўлиб, аёлларнинг эркакларга аралашмасдан тавоф қилишлари ҳақидаги боб шарҳ қилинади.\nЁзувчи : Абдулҳафиз домла Таҳрир : Абу Абдуллоҳ Шоший\nУшбу мақола "Аёлларга хос дарслар силсиласи" номли овозли дарслардан еттинчи дарс матни бўлиб, аёлларни маҳрамсиз сафар қилишдан қайтариш ҳақидаги боб шарҳ қилинади.\nАёллар учун рамазон насиҳатлари\nБиз муборак Рамазон ойининг кириши муносабати билан ушбу қисқа калималарни ва қимматли нидоларни муслима аёлларга бағишлаймиз. Аллоҳ таолодан бу насиҳатларни мўмина опа-сингилларимизга фойдали қилишини ва уларни Аллоҳга итоат қилишларида ҳамда бу улуғ ойда Аллоҳнинг розилиги ва мағфиратига етишишларида ёрдамчи қилишини сўраймиз.\nАёлларга ҳожатлари учун чиқишга изн берилгани\nPDF 7 / 5 / 1437 , 16/2/2016\nУшбу мақола "Аёлларга хос дарслар силсиласи" номли овозли дарслардан иккинчи дарс матни бўлиб, Аёлларга ҳожатлари учун чиқишликка изн берилганлиги ҳақидаги боб шарҳи баён қилинади.\nPDF 23 / 4 / 1437 , 3/2/2016\nУшбу мақола "Аёлларга хос дарслар силсиласи" номли овозли дарсларнинг матни бўлиб, қуйидаги мавзуларни ўз ичига олади: - Биринчи ҳадис шарҳи: Аёл кишининг уйида қарор топиб ўтириши, у учун ҳатто масжидга чиқишидан ҳам яхшироқлиги; - Аёл кишининг уйида ўтиришидаги фойдалар;\nСаҳифа : 8 - ..дан : 1


Жалолободда мухолифат тарафдорлари йиғилишди - BBC Uzbek - Mintaqa\nЖалолободда мухолифат тарафдорлари йиғилишди\nСўнгги янгиланиш 24 март 2013 - 14:34 GMT\nҚирғизистондан олинган хабарларга кўра, Жалолободдаги республика қурултойи ўтаётган ипподромда 10 мингга яқин киши тўпланган.\nЖалолободга келган расмийлар орасида депутат Аҳматбек Келдибеков, Равшан Жэнбеков, собиқ депутат Адахан Мадумаров кабилар, шунингдек барча вилоятлардан вакиллар бўлган.\nТўпланганлар қаршисида чиқиш қилган Азимбек Бекназаров кейинги пайтларда баҳсларга сабаб бўлган Қумтордаги вазият, ўтган икки инқилоб хулосалари ва отажуртчилар устидан чиқарилган маҳкама қарорини муҳокама қилишга чақирган.\nНамойиш ташкилотчилари олдинроқ икки инқилоб натижалари ва Қирғизистондаги олтин конининг тақдири ҳақида сўз боришини маълум қилишган эди.\nСўнгра "Эл Уни" сиёсий ҳаракати 10 минг имзо тўплаб Юқори Кенгашга йўллаган.\nАзимбек Бекназаров ўзининг меҳмон сифатида қурултойга таклиф этилганини айтган ва икки инқилоб қатнашчилари ҳам қатнашишини билдирган.\nҚурултой ўтиши ҳақида ҳуқуқни ҳимоя қилиш ташкилотлари огоҳлантирилгани, шунингдек жамоат тартибини назорат қилиш учун 160 та милиция ходими ва 150 дуружиначилар жалб қилингани айтилади.\nМухолифатнинг "Эл Уни" ҳаракати ўтган йилнинг декабр ойида ташкил қилинган.\nҚирғизистонда "Ота Макон" партияси тарафдорлари намойиш ўтказишди